qundao/data-zh-poetry huggingface dataset:
莺啼序·吴江长桥
作者：黄公绍
朝代：宋
体裁：词

银云卷晴缥缈，卧长龙一带。柳丝蘸、几簇柔烟，两市帘栋如画。芳草岸、弯环半玉，鳞鳞曲港双流会。看碧天连水，翻成箭样风快。白露横江，一苇万顷，问灵槎何在。空翠湿衣不胜寒，日华金掌沆瀣。甃花平、绿文衬步，琼田涌出神仙界。黛眉修，依约雾鬟，在秋波外。阁嘘青蜃，楼啄彩虹，飞盖蹴鳌背。灯火暮，相轮倒影，偷睇别浦，片片归帆，远自天际。舞蛟幽壑，栖鸦古木，有人剪取松江水，忆细鳞巨口鱼堪鲙。波涵笠泽，时见静影浮光，霏阴万貌千态。蒹葭深处，应有闲鸥，寄语休见怪。倩洗却、香红尘面，买个扁舟，身世飘萍，名利微芥。阑干拍遍，除东曹掾，与天随子是我辈，尽胸中、著得乾坤大。亭前无限惊涛，总把遥吟，月明满载。
莺啼序·银云卷晴缥缈
作者：黄公绍
朝代：宋

银云卷晴缥缈，卧长龙一带。
柳丝蘸、几簇柔烟，两市帘栋如画。
芳草岸、弯环半玉，鳞鳞曲港双流会。
看碧天连水，翻成箭样风快。
白露横江，一苇万顷，问灵槎何在。
空翠湿衣不胜寒，日华金掌沆瀣。
甃花平、绿文衬步，琼田涌出神仙界。
黛眉修，依约雾鬟，在秋波外。
阁嘘青蜃，楼啄彩虹，飞盖蹴鳌背。
灯火暮，相轮倒影，偷睇别浦，片片归帆，远自天际。
舞蛟幽壑，栖鸦古木，有人翦取松江水，忆细鳞巨口鱼堪鲙。
波涵笠泽，时见静影浮光，霏阴万貌千态。
蒹葭深处，应有闲鸥，寄语休见怪。
倩洗却、香红尘面，买个扁舟，身世飘萍，名利微芥。
阑干拍遍，除东曹掾，与天随子是我辈，尽胸中、着得干坤大。
亭前无限惊涛，总把遥吟，月明满载。
莺啼序（吴江长桥）
作者：黄公绍
朝代：宋

银云卷晴缥渺，卧长龙一带。柳丝蘸、几族柔烟，两市帘栋如画。芳草岸、弯环半玉，鳞鳞曲港双流会。看碧天连水，翻成箭样风快。白露横江，一苇万顷，问灵槎何在。空翠湿衣不胜寒，日华金掌沆瀣。甃花平、绿文衬步，琼田涌出神仙界。黛眉修，依约雾鬟，在秋波外。阁嘘青蜃，楼啄彩虹，飞盖蹴鳌背。灯火暮，相轮倒影，偷睇别浦，片片归帆，远自天际。舞蛟幽壑，栖鸦古木，有人翦取松江水，忆细鳞巨口鱼堪鲙。波涵笠泽，时见静影浮光，霏阴万貌千态。蒹葭深处，应有闲鸥，寄语休见怪。倩洗却、香红尘面，买个扁舟，身世飘萍，名利微芥。阑干拍遍，除东曹掾，与天随子是我辈，仅胸中、著得乾坤大。亭前无限惊涛，总把遥吟，月明满载。
踏莎行·蟾苑萧疏
作者：黄公绍
朝代：宋
体裁：词

蟾苑萧疏，云岩芳馥。仙娥寄种来溪曲。晓烟熏上古龙涎，西风展破黄金粟。庾岭未梅，陶园休菊。天教占取清香独。胆瓶枕畔两三枝，梦回疑在瑶台宿。
踏莎行·蟾苑萧疏
作者：黄公绍
朝代：宋
体裁：词

蟾苑萧疏，云岩芳馥。仙娥寄种来溪曲。晓烟薰上古龙涎，西风展破黄金粟。庾岭未梅，陶园休菊。天教占取清香独。胆瓶枕畔两三枝，梦回疑在瑶台宿。
踏莎行（同前）
作者：黄公绍
朝代：宋

蟾苑萧疏，云岩芳馥。仙娥寄种来溪曲。晓烟薰上古龙涎，西风展破黄金粟。庾领未梅，陶园休菊。天教占取清香独。胆瓶枕畔两三枝，梦回疑在瑶台宿。
青玉案
作者：黄公绍
朝代：宋
体裁：词

年年社日停针线，怎忍见、双飞燕？今日江城春已半，一身犹在，乱山深处，寂寞溪桥畔。
春衫著破谁针线？点点行行泪痕满。落日解鞍芳草岸，花无人戴，酒无人劝，醉也无人管。
青玉案·年年社日停针线
作者：黄公绍
朝代：宋
体裁：词

年年社日停针线。怎忍见、双飞燕。今日江城春已半。一身犹在，乱山深处，寂寞溪桥畔。春衫著破谁针线。点点行行泪痕满。落日解鞍芳草岸。花无人戴，酒无人劝，醉也无人管。
挽李制干
作者：黄刍
朝代：宋
体裁：七言律诗

先生云卧在梅峰，胸饱珠玑貌自丰。端坐浑如乔岳象，传经足并化工同。门前桃李春长在，身后勋名远更通。见说义兵扶社稷，千年国史纪元功。
升香林洞
作者：黄初庵
朝代：宋

日射岩扉晓雾开，杖藜拄石破苍苔。
一双蛱蝶随人去，知是香林洞裏来。
升香林洞
作者：黄初庵
朝代：宋

日射岩扉晓雾开，杖藜拄石破苍苔。一双蛱蝶随人去，知是香林洞里来。
升香林洞
作者：黄初庵
朝代：宋

日射巖扉曉霧開，杖藜拄石破蒼苔。
一雙蛺蝶隨人去，知是香林洞裏來。
題靈鷲寺
作者：黄初庵
朝代：宋

屋畔危岑聳佛青，客歸僧定掩雲扃。
洞猿窣窣循牆過，几上偷翻貝葉經。
题灵鹫寺
作者：黄初庵
朝代：宋
体裁：七言绝句

屋畔危岑耸佛青，客归僧定掩云扃。洞猿窣窣循墙过，几上偷翻贝叶经。
满庭芳·桃浪翻花
作者：黄判院
朝代：宋
体裁：词

桃浪翻花，柳风飘絮，翠蓂八叶呈芳。奎星初度，箕宿耀祥光。元是降神崧岳，生英杰、奇伟非常。文章士，青春未老，一鹗快飞黄。登瀛，平步上，鳌头独占，头角轩昂。主琼林宴席，荣冠绿衣郎。归侍彩俱庆，逢生旦、品上椒觞。从今去，公侯谈笑，福寿等天长。
满庭芳（寿黄状元·三月初八）
作者：黄判院
朝代：宋

桃浪翻花，柳风飘絮，翠蓂八叶呈芳。奎星初度，箕宿耀祥光。元是降神崧岳，生英杰、奇伟非常。文章士，青春未老，一鹗快飞黄。
登瀛，平步上，鳌头独占，头解轩昂。主琼林宴席，荣冠绿衣郎。归侍彩俱庆按此句缺一字，逢生旦、品上椒觞。从今去，公侯谈笑，福寿等天长。
送陈随隐归江西
作者：黄力叙
朝代：宋

诗在天地间，风清月明处。若为深闭门，而可觅佳句。夫君小元龙，豪气隘区宇。青春发诗材，秀茁长膏雨。流水与行云，吾不见滞住。乘月涤吟毫，玉椀三危露。超诣自透脱，悟在观剑舞。入宫画蛾眉，胡为众女妒。君诗亦何憾，千载一时遇。向也诗道昌，吟声喧禁籞。应制沈香亭，龙巾曾拭唾。今焉诗道厄，短筇策江路。悲啸梁甫吟，侘傺离骚赋。浮云时卷舒，睨此知出处。此其随之义，大隐会境趣。天地梅又春，风紧雪飞絮。一笠灞桥驴，吟鞍且临汝。得句从人传，传今亦传古。要知是家传，审言以传甫。传之而又传，衣钵传宗武。
送陈随隐归江西
作者：黄力叙
朝代：宋
体裁：古风

诗在天地间，风清月明处。若为深闭门，而可觅佳句。夫君小元龙，豪气隘区宇。青春发诗材，秀茁长膏雨。流水与行云，吾不见滞住。乘月涤吟毫，玉碗三危露。超诣自透脱，悟在观剑舞。入宫画蛾眉，胡为众女妒。君诗亦何憾，千载一时遇。向也诗道昌，吟声喧禁籞。应制沈香亭，龙巾曾拭唾。今焉诗道厄，短筇策江路。悲啸梁甫吟，侘傺离骚赋。浮云时卷舒，睨此知出处。此其随之义，大隐会境趣。天地梅又春，风紧雪飞絮。一笠灞桥驴，吟鞍且临汝。得句从人传，传今亦传古。要知是家传，审言以传甫。传之而又传，衣钵传宗武。
送陈随隠归江西
作者：黄力叙
朝代：宋

诗在天地间，风清月明处。
若为深闭门，而可觅佳句。
夫君小元龙，豪气隘区宇。
青春发诗材，秀茁长膏雨。
流水与行云，吾不见滞住。
乘月涤吟毫，玉椀三危露。
超诣自透脱，悟在观剑舞。
入宫画蛾眉，胡为众女妒。
君诗亦何憾，千载一时遇。
向也诗道昌，吟声喧禁籞。
应制沈香亭，龙巾曾拭唾。
今焉诗道厄，短筇策江路。
悲啸梁甫吟，侘傺离骚赋。
浮云时卷舒，睨此知出处。
此其随之义，大隠会境趣。
天地梅又春，风紧雪飞絮。
一笠灞桥馿，吟鞍且临汝。
得句从人传，传今亦传古。
要知是家传，审言以传甫。
传之而又传，衣钵传宗武。
送陳隨隠歸江西
作者：黄力敘
朝代：宋

詩在天地間，風清月明處。
若爲深閉門，而可覓佳句。
夫君小元龍，豪氣隘區宇。
青春發詩材，秀茁長膏雨。
流水與行雲，吾不見滯住。
乘月滌吟毫，玉椀三危露。
超詣自透脫，悟在觀劍舞。
入宮畫蛾眉，胡爲衆女妒。
君詩亦何憾，千載一時遇。
向也詩道昌，吟聲喧禁籞。
應制沈香亭，龍巾曾拭唾。
今焉詩道厄，短筇策江路。
悲嘯梁甫吟，侘傺離騷賦。
浮雲時卷舒，睨此知出處。
此其隨之義，大隠會境趣。
天地梅又春，風緊雪飛絮。
一笠灞橋馿，吟鞍且臨汝。
得句從人傳，傳今亦傳古。
要知是家傳，審言以傳甫。
傳之而又傳，衣鉢傳宗武。
卖花声 其一 己亥三月一日
作者：黄升
朝代：宋
体裁：词

莺蝶太匆匆。恼杀衰翁。牡丹开尽状元红。俯仰之间增感慨，花事成空。垂柳绿阴中。粉絮濛濛。多情多病转疏慵。不是东风孤负我，我负东风。
卖花声·秋色满层霄
作者：黄升
朝代：宋
体裁：词

秋色满层霄。
剪剪寒飚。
一襟残照两无聊。
数尽归鸦人不见，落木萧萧。
往事欲魂消。
梦想风标。
春江绿涨水平桥。
侧帽停鞭沽酒处，柳软莺娇。
卖花声（己亥三月一日）
作者：黄升
朝代：宋

莺蝶太匆匆。恼杀哀翁。牡丹开尽状元红。俯仰之间增感慨，花事成空。
垂柳绿阴中。粉絮濛濛。多情多病转疏慵。不是东风孤负我，我负东风。
卖花声（忆旧）
作者：黄升
朝代：宋

秋色满层霄，剪剪寒飙。一襟残照两无聊。数尽归鸦人不见，落木萧萧。
往事欲魂消。梦想风标。春江绿涨水平桥。侧帽停鞭沽酒处，柳软莺娇。
南乡子 其一 夏夜
作者：黄升
朝代：宋
体裁：词

多病带围宽。未到衰年已鲜欢。梦破小楼风马响，珊珊。缺月无情转画栏。凉入苧衾单。起探灯花夜欲阑。书册满床空伴睡，慵观。拈得渔樵笛谱看。
南乡子·冬夜
作者：黄升
朝代：宋
体裁：词

万籁寂无声。衾铁棱棱近五更。香断灯昏吟未稳，凄清。只有霜华伴月明。应是夜寒凝。恼得梅花睡不成。我念梅花花念我，关情。起看清冰满玉瓶。
南乡子·冬夜
作者：黄升
朝代：宋

万籁寂无声。衾铁稜稜近五更。香断灯昏吟未稳，凄清。只有霜华伴月明。
应是夜寒凝。恼得梅花睡不成。我念梅花花念我，关情。起看清冰满玉瓶。
南乡子（夏夜）
作者：黄升
朝代：宋
体裁：词

多病带围宽。未到衰年已鲜欢。梦破小楼风马响，珊珊。缺月无情转画栏。凉入苎衾单。起探灯花夜欲阑。书册满床空伴睡，慵观。拈得渔樵笛谱看。
南柯子/南歌子 其一 丁酉清明
作者：黄升
朝代：宋
体裁：词

天上传新火，人间试裌衣。定巢新燕觅香泥。不为绣帘朱户、说相思。侧帽吹飞絮，凭栏送落晖。粉痕销淡锦书稀。怕见山南山北、子规啼。
南柯子（丁酉清明）
作者：黄升
朝代：宋

天上传新火，人间试袷衣。定巢新燕觅香泥。不为绣帘朱户、说相思。侧帽吹飞絮，凭栏送落晖。粉痕销淡锦书稀。怕见山南山北、子规啼。
南柯子（丙申重九）
作者：黄升
朝代：宋
体裁：词

兰佩秋风冷，茱囊晓露新。多情多感怯芳辰。强折黄花来照、碧粼粼。落帽参军醉，空樽靖节贫。世间那复有斯人。目送归鸿西去、一伤神。
感皇恩·送饶溪台游浙
作者：黄升
朝代：宋
体裁：词

骑鹤上扬州，腰缠十万。拈起诗人旧公案。看山看水，此去胜游须遍。烦君收拾取，归吟卷。少日风流，暮年萧散。佳处何妨小留款。沙河塘上，落日绣帘争捲。也须拂拭起，看花眼。
摸鱼儿（为遗蜕山中桃花作，寄冯云月）
作者：黄升
朝代：宋
体裁：词

问山中、小桃开后，曾经多少晴雨。遥知载酒花边去，唱我旧歌金缕。行乐处。正蝶绕蜂围，锦绣迷无路。风光有主。想倚杖西阡，停杯北望，望断碧云暮。花知道，应倩蜚鸿寄语。年来老子安否。一春一到成虚约，不道树犹如此。烦说与。但岁岁、东风妆点红云坞。刘郎老去。待有日重来，同君一笑，拈起看花句。
月照梨花（闺怨）
作者：黄升
朝代：宋
体裁：词

昼景。方永。重帘花影。好梦犹酣，莺声唤醒。门外风絮交飞。送春归。修蛾画了无人问。几多别恨。泪洗残妆粉。不知郎马何处嘶。烟草萋迷。鹧鸪啼。
木兰花慢 其一 题冯云月玉连环词后
作者：黄升
朝代：宋
体裁：词

自沈香梦断，风雨外、失馀春。怅袍锦淋漓，金銮论奏，四海无人。蛾眉古来见妒，奈昭阳、飞燕亦成尘。惟有空梁落月，至今能为传神。神游八表跨长鲸。谁是再来身。爱云月溪头，玉环一曲，笔力千钧。人间不堪著眼，但香名、百世尚如新。乞我九霞蜚佩，梯空共上秋旻。
木兰花慢 其二 乙巳病中
作者：黄升
朝代：宋
体裁：词

问潘郎两鬓，更禁得、几番秋。怅病骨臞臞，幽怀渺渺，短发飕飕。云边一声长笛，这风情、多属赵家楼。敧枕困寻药裹，薰衣慵讯香篝。悠悠。老矣复焉求。何止赋三休。念少日书癖，中年酒病，晚岁诗愁。已攀桂花作证，便从今、把笔一齐勾。只有烟霞痼疾，相陪风月交游。
木兰花慢 其二 乙巳病中
作者：黄升
朝代：宋
体裁：词

问潘郎两鬓，更禁得、几番秋。怅病骨臞臞，幽怀渺渺，短发飕飕。云边一声长笛，这风情、多属赵家楼。欹枕困寻药裹，熏衣慵讯香篝。悠悠。老矣复焉求。何止赋三休。念少日书痴，中年酒病，晚岁诗愁。已攀桂花作證，便从今、把笔一齐勾。只有烟霞痼疾，相陪风月交游。
木兰花慢·自沈香梦断
作者：黄升
朝代：宋

自沈香梦断，风雨外、失馀春。
怅袍锦淋漓，金銮论奏，四海无人。
蛾眉古来见妒，奈昭阳、飞燕亦成尘。
惟有空梁落月，至今能为传神。
神游八表跨长鲸。
谁是再来身。
爱云月溪头，玉环一曲，笔力千钧。
人间不堪着眼，但香名、百世尚如新。
乞我九霞蜚佩，梯空共上秋旻。
木兰花慢·问春春不语
作者：黄升
朝代：宋
体裁：词

问春春不语，谩新绿、满芳洲。记历历前游，看花南陌，命酒西楼。东风翠红围绕，把功名、一笑付糟丘。醉里了忘身世，吟边自负风流。风流。莫莫复休休。白发渐盈头。怅十载重来，略无欢意，惟有闲愁。多情向人似旧，但小桃、婀娜柳纤柔。望断残霞落日，水天拍拍飞鸥。
木兰花慢·问潘郎两鬓
作者：黄升
朝代：宋

问潘郎两鬓，更禁得、几番秋。
怅病骨臞臞，幽怀渺渺，短发飕飕。
云边一声长笛，这风情、多属赵家楼。
敧枕困寻药裹，熏衣慵讯香篝。
悠悠。
老矣复焉求。
何止赋三休。
念少日书癖，中年酒病，晚岁诗愁。
已攀桂花作证，便从今、把笔一齐勾。
只有烟霞痼疾，相陪风月交游。
木兰花慢（乙巳病中）
作者：黄升
朝代：宋

问潘郎两鬓，更禁得、几番秋。怅病骨臞々，幽怀渺渺，短发飕飕。云边一声长笛，这风情、多属赵家楼。欹枕困寻药里，薰衣慵讯香篝。
悠悠。老矣复焉求。何止赋三休。念少日书辟，中年酒病，晚岁诗愁。已攀桂花作证，便从今、把笔一齐勾。只有烟霞痼疾，相陪风月交游。
木兰花慢（怀旧）
作者：黄升
朝代：宋

问春春不语，谩新绿、满芳州。记历历前游，看花南陌，命酒西楼。东风翠红围绕，把功名、一笑付糟丘。醉里了忘身世，吟边自负风流。
风流。莫莫复休休。白发渐盈头。恨十载重来，略无欢意，惟有间愁。多情向人似旧，但小桃、婀娜柳纤柔。望断残霞落日，水天拍拍飞鸥。
木兰花慢（题冯云月玉连环词后）
作者：黄升
朝代：宋

自沈香梦断，风雨外、失馀春。怅袍锦淋漓，金銮论奏，四海无人。蛾眉古来见妒，奈昭阳、飞燕亦成尘。惟有空梁落月，至今能为传神。神游八表跨长鲸。谁是再来身。爱云月溪头，玉环一曲，笔力千钧。人间不堪著眼，但香名、百世尚如新。乞我九霞蜚珮，梯空共上秋旻。
水龙吟·赠丁南邻
作者：黄升
朝代：宋
体裁：词

少年有志封侯，弯弓欲挂扶桑外。一朝敛缩，萧然清兴，了无拘碍。袖里阴符，枕中鸿宝，功名蝉蜕。看舌端霹雳，剧谈玄妙，人间世、疑无对。阆苑醉乡佳处，想当年、绿阴犹在。群仙寄语，不须点勘，鬼神功罪。碧海千寻，赤城万丈，风高浪快。待踞龟食蛤，相期汗漫，与烟霞会。
水龙吟（赠丁南邻）
作者：黄升
朝代：宋

少年有志封侯，弯弓欲挂扶桑外。一朝敛缩，萧然清兴，了无拘碍。袖里阴符，枕中鸿宝，功名蝉蜕。看舌端霹雳，剧谈玄妙，人间世、疑无对。
阆苑醉乡佳处，想当年、绿阴犹在。君仙寄语，不须点勘，鬼神功罪。碧海千寻，赤城万丈，风高浪快。待踞龟食蛤，相期汗漫，与烟霞会。
浣沙溪/浣溪沙
作者：黄升
朝代：宋

钟磬冷冷夜未央。梨花庭院月如霜。步虚声里拜瑶章。
紫极清都云渺渺，红尘浊世事茫茫。未知谁有返魂香。
浣沙溪·浣溪沙·锺磬泠泠夜未央
作者：黄升
朝代：宋
体裁：词

锺磬泠泠夜未央。
梨花庭院月如霜。
步虚声里拜瑶章。
紫极清都云渺渺，红尘浊世事茫茫。
未知谁有返魂香。
浣溪沙·醮坛
作者：黄升
朝代：宋

钟磬泠泠夜未央。梨花庭院月如霜。步虚声里拜瑶章。紫极清都云渺渺，红尘浊世事茫茫。未知谁有返魂香。
清平乐 其二 宫词
作者：黄升
朝代：宋

深深禁籞。霁日明莺羽。风动槐龙交翠舞。恰恰花阴亭午。一帘暖絮悠扬。金炉旋炷沈香。天子方看谏疏，内人休斗新妆。
清平乐 其二 宫词
作者：黄升
朝代：宋
体裁：词

深深禁籞。霁日明莺羽。风动槐龙交翠舞。恰恰花阴亭午。一帘暖絮悠飏。金炉旋炷沈香。天子方看谏疏，内人休斗新妆。
清平乐·深深禁篽
作者：黄升
朝代：宋
体裁：词

深深禁篽。
霁日明莺羽。
风动槐龙交翠舞。
恰恰花阴亭午。
一帘暖絮悠扬。
金炉旋炷沈香。
天子方看谏疏，内人休斗新妆。
清平乐·珠帘寂寂
作者：黄升
朝代：宋
体裁：词

珠帘寂寂。愁背银缸泣。记得少年初选入。三十六宫第一。当年掌上承恩。而今冷落长门。又是羊车过也，月明花落黄昏。
清平乐（宫词）
作者：黄升
朝代：宋

深深禁篽。霁日明莺羽。风动槐龙交翠舞。恰恰花阴亭午。
一帘暖絮悠飏。金炉旋炷沈香。天子方看谏疏，内人休斗新妆。
秦楼月·忆秦娥·心如结
作者：黄升
朝代：宋
体裁：词

心如结。西风老尽黄花节。黄花节。塞鸿声断，冷烟凄月。汉朝陵庙唐宫阙。兴衰万变从谁说。从谁说。千年青史，几人华发。
秦楼月（秋夕）
作者：黄升
朝代：宋

心如结。西风老尽黄花节。黄花节。寒鸿声断，冷烟凄月。
汉朝陵庙唐宫阙。兴衰万变从谁说。从谁说。千年青史，几人华发。
花发沁园春·晓燕传情
作者：黄升
朝代：宋
体裁：词

晓燕传情，午莺喧梦，起来检校芳事。
荼䕷褪雪，杨柳吹绵，迤逦麦秋天气。
翻阶傍砌。
看芍药、新妆娇媚。
正凤紫匀染绡裳，猩红轻透罗袂。
昼暖朱阑困倚。
是天姿妖娆，不减姚魏。
随蜂惹粉，趁蝶栖香，引动少年情味。
花浓酒美。
人正在、翠红围里。
问谁是、第一风流，折花簪向云髻。
花发沁园春·芍药会上
作者：黄升
朝代：宋
体裁：词

晓燕传情，午莺喧梦，起来检校芳事。荼蘼褪雪，杨柳吹绵，迤逦麦秋天气。翻阶傍砌。看芍药、新妆娇媚。正凤紫匀染绡裳，猩红轻透罗袂。昼暖朱阑困倚。是天姿妖娆，不减姚魏。随蜂惹粉，趁蝶栖香，引动少年情味。花浓酒美。人正在、翠红围里。问谁是、第一风流，折花簪向云髻。
花发沁园春·芍药会上
作者：黄升
朝代：宋

晓燕传情，午莺喧梦，起来检校芳事。荼褪雪，杨柳吹绵，迤逦麦秋天气。翻阶傍砌。看芍药、新妆娇媚。正凤紫匀染绡裳，猩红轻透罗袂。昼暖朱阑困倚。是天姿妖娆，不减姚魏。随蜂惹粉，趁蝶栖香，引动少年情味。花浓酒美。人正在、翠红围里。问谁是、第一风流，折花簪向云髻。
花发沁园春（芍药会上）
作者：黄升
朝代：宋

晓燕传情，午莺喧梦，起来检梭芳事。荼コ褪雪，杨柳吹绵，迄逦麦秋天气。翻阶傍砌。看芍药、新妆娇媚。正凤紫匀染绡裳，猩红轻透罗袂。
昼暖朱阑困倚。是天姿妖娆，不减姚魏。随蜂惹粉，趁蝶栖香，引动少年情味。花浓酒美。人正在、翠红围里。问谁是、第一风流，折花簪向云髻。
蝶恋花·春感
作者：黄升
朝代：宋

百计留春春不住。褪粉吹香，日日催教去。心事欲凭莺语诉。流莺刬地无凭据。绿玉阑干围绮户。一点柔红，应在深深处。想倚翠帘吹柳絮。浅颦惆怅芳期误。
蝶恋花（春感）
作者：黄升
朝代：宋
体裁：词

百计留春春不住。褪粉吹香，日日催教去。心事欲凭莺语诉。流莺划地无凭据。
绿玉阑干围绮户。一点柔红，应在深深处。想倚翠帘吹柳絮。浅颦惆怅芳期误。
西河·己亥秋作
作者：黄升
朝代：宋
体裁：词

天似洗。残秋未有寒意。何人短笛弄西风，数声壮伟。倚栏感慨展双眸，离离烟树如荠。少年事，成梦里。客愁付与流水。笔床茶具老空山，未妨肆志。世间富贵要时贤，深居宜有馀味。大江东去日西坠。想悠悠千古兴废。此地阅人多矣。且挥弦寄兴、氛埃之外。目送蜚鸿归天际。
谒金门·初春
作者：黄升
朝代：宋
体裁：词

花事浅。方费化工匀染。墙角红梅开未遍。小桃才数点。人在暮寒庭院。闲续茶经香传。酒思如冰诗思懒。雨声帘不捲。
谒金门（初春）
作者：黄升
朝代：宋
体裁：词

花事浅。方费化工匀染。墙角红梅开未遍。小桃才数点。人在暮寒庭院。闲续茶经香传。酒思如冰诗思懒。雨声帘不卷。
贺新郎
作者：黄升
朝代：宋
体裁：词

倦整摩天翼。
笑归来、点画亭台，按行泉石。
落落元龙湖海气，更著高楼百尺。
收揽尽、水光山色。
曾驾飚车蟾宫去，几回批、借月支风敕。
斯二者，惯相识。
玲珑窗户青红湿。
夜深时、寒光爽气，洗清肝膈。
似此交游真洒落，判与升堂入室。
有万象、来为宾客。
不用笙歌轻点涴，看仙翁手搦虹霓笔。
吟思远，两峰碧。
贺新郎
作者：黄升
朝代：宋

席作此
风送行春步。渐行行、山回路转，入云深处。问讯花梢春几许，半在诗人杖屐。点点是、祥烟膏露。中有瑶池千岁种，整岩妆、来作巢仙侣。相妩媚，试凝伫。
风流座上挥谈尘。更多情，多才多调，缓歌金缕。趁取芳时同宴赏，莫惜清樽缓举。有明月、随人归去。从此一春须一到，愿东君、长与花为主。泉共石，闻斯语。
贺新郎 其一 题双溪冯熙之交游风月之楼
作者：黄升
朝代：宋

倦整摩天翼。笑归来、点画亭台，按行泉石。落落元龙湖海气，更著高楼百尺。收揽尽、水光山色。曾驾飙车蟾宫去，几回批、借月支风敕。斯二者，惯相识。玲珑窗户青红湿。夜深时、寒光爽气，洗清肝膈。似此交游真洒落，判与升堂入室。有万象、来为宾客。不用笙歌轻点涴，看仙翁手搦虹霓笔。吟思远，两峰碧。
贺新郎 其二 乙巳正月十日，双溪揽酒遗蜕亭，桃花方开，主人浩歌酌客，欢甚，即席作此
作者：黄升
朝代：宋

风送行春步。渐行行、山回路转，入云深处。问讯花梢春几许，半在诗人杖屦。点点是、祥烟膏露。中有瑶池千岁种，整严妆、来作巢仙侣。相妩媚，试凝伫。风流座上挥谈麈。更多情、多才多调，缓歌金缕。趁取芳时同宴赏，莫惜清樽缓举。有明月、随人归去。从此一春须一到，愿东君、长与花为主。泉共石，闻斯语。
贺新郎·倦整摩天翼
作者：黄升
朝代：宋

倦整摩天翼。
笑归来、点画亭台，按行泉石。
落落元龙湖海气，更着高楼百尺。
收揽尽、水光山色。
曾驾飚车蟾宫去，几回批、借月支风敕。
斯二者，惯相识。
玲珑窗户青红湿。
夜深时、寒光爽气，洗清肝膈。
似此交游真洒落，判与升堂入室。
有万象、来为宾客。
不用笙歌轻点涴，看仙翁手搦虹霓笔。
吟思远，两峰碧。
贺新郎·自扫梅花下
作者：黄升
朝代：宋
体裁：词

自扫梅花下。问梢头、冷蕊疏疏，几时开也。间者阔焉今久矣，多少幽怀欲写。有谁是、孤山流亚。香月一联真绝唱，与诗人、千载为嘉话。馀兴味，付来者。清癯不恋华亭榭。待与君、白发相亲，竹篱茅舍。喜甚今年无酒禁，溜溜小槽压蔗。已准拟、雪天霜夜。自醉自吟仍自笑，任解冠、落佩从嘲骂。书此意，寄同社。
贺新郎·风送行春步
作者：黄升
朝代：宋
体裁：词

风送行春步。
渐行行、山回路转，入云深处。
问讯花梢春几许，半在诗人杖屦。
点点是、祥烟膏露。
中有瑶池千岁种，整严妆、来作巢仙侣。
相妩媚，试凝伫。
风流坐上挥谈尘。
更多情、多才多调，缓歌金缕。
趁取芳时同宴赏，莫惜清樽缓举。
有明月、随人归去。
从此一春须一到，愿东君、长与花为主。
泉共石，闻斯语。
贺新郎（梅）
作者：黄升
朝代：宋
体裁：词

自扫梅花下。问梢头、冷蕊疏疏，几时开也。间者阔焉今久矣，多少幽怀欲写。有谁是、孤山流亚。香月一联真绝唱，与诗人、千载为嘉话。馀兴味，付来者。
清癯不恋华亭榭。待与君、白发相亲，竹篱茅舍。喜甚今年无酒禁，溜溜小槽压蔗。已准拟、雪天霜夜。自醉自吟仍自笑，任解冠、落珮从嘲骂。书此意，寄同社。
贺新郎（菊）
作者：黄升
朝代：宋
体裁：词

莫恨黄花瘦。正千林、风霜摇落，暮秋时候。晚节相看元不恶，采采东篱独秀。试揽结、幽香盈手。几劫修来方得到，与渊明、千载为知旧。同冷淡，比兰友。柴桑心事君知否。把人间、功名富贵，付之尘垢。不肯折腰营口腹，一笑归欤五柳。怅此意、而今安有。若得风流如此老，也何妨、相对无杯酒。诗自可，了重九。
贺新郎（题双溪冯熙之交游风月之楼）
作者：黄升
朝代：宋

倦整摩天翼。笑归来、点画亭台，按行泉石。落落元龙湖海气，更著高楼百尺。收揽尽、水光山色。曾驾飙车蟾宫去，几回批、借月支风敕。斯二者，惯相识。
玲珑窗户青红湿。夜深时、寒光爽气，洗清肝膈。似此交游真酒落，判与升堂入室。有万象、来为宾客。不用笙歌轻点涴，看仙翁手搦虹霓笔。吟思远，两峰碧楼对两峰甚奇。
酹江月·念奴娇·玉林何有
作者：黄升
朝代：宋
体裁：词

玉林何有，有一弯莲沼，数间茅宇。断堑疏篱聊补葺，那得粉墙朱户。禾黍秋风，鸡豚晓日，活脱田家趣。客来茶罢，自挑野菜同煮。多少甲第连云，十眉环座，人醉黄金坞。回首邯郸春梦破，零落珠歌翠舞。得似衰翁，萧然陋巷，长作溪山主。紫芝可采，更寻岩谷深处。
酹江月·念奴娇·西风解事
作者：黄升
朝代：宋
体裁：词

西风解事，为人间、洗尽三庚烦暑。一枕新凉宜客梦，飞入藕花深处。冰雪襟怀，琉璃世界，夜气清如许。划然长啸，起来秋满庭户。应笑楚客才高，兰成愁悴，遗恨传千古。作赋吟诗空自好，不直一杯秋露。淡月阑干，微云河汉，耿耿天催曙。此情谁会，梧桐叶上疏雨。
酹江月（戏题玉林）
作者：黄升
朝代：宋

玉林何有，有一弯莲沼，数间茅宇。断堑疏篱聊补苇，那得粉墙朱户。禾黍秋风，鸡豚晓日，活脱田家趣。客来荼罢，自挑野菜同煮。
多少甲第连云，十眉环座，人醉黄金坞。回首邯郸春梦破，雾落珠歌翠舞。得似衰翁，萧然陋巷，长作溪山主。紫芝可采，更寻岩谷深处。
重叠金/菩萨蛮 其三 除日立春
作者：黄升
朝代：宋
体裁：词

银幡綵胜参差剪。东风吹上钗头燕。一笑绕花身。小桃先报春。新春今日是。明日新年至。擘茧莫探官。人间行路难。
重叠金·菩萨蛮·西风半夜惊罗扇
作者：黄升
朝代：宋
体裁：词

西风半夜惊罗扇。蛩声入梦传幽怨。碧藕试初凉。露痕啼粉香。清冰凝簟竹。不许双鸳宿。又是五更钟。鸦啼金井桐。
重叠金（冬）
作者：黄升
朝代：宋
体裁：词

南山未解松梢雪。西山已挂梅梢月。说似玉林人。人间无此清。此身元是客。小住娱今夕。拍手凭阑干。霜风吹鬓寒。
重叠金（除日立春）
作者：黄升
朝代：宋
体裁：词

银幡彩胜参差剪。东风吹上钗头燕。一笑绕花身。小桃先报春。新春今日是。明日新年至。擘茧莫探官。人间行路难。
长相思
作者：黄升
朝代：宋
体裁：词

惜春归。
爱春归。
脱了罗衣著苎衣。
绿阴黄鸟啼。
酒醒时。
梦醒时。
清簟疏帘一局棋。
丁东风马儿。
长相思·惜春归
作者：黄升
朝代：宋

惜春归。
爱春归。
脱了罗衣着苎衣。
绿阴黄鸟啼。
酒醒时。
梦醒时。
清簟疏帘一局棋。
丁东风马儿。
长相思·春晚
作者：黄升
朝代：宋
体裁：词

惜春归。爱春归。脱了罗衣著古苎。绿阴黄鸟啼。酒醒时。梦醒时。清簟疏帘一局棋。丁东风马儿。
长相思（春晚）
作者：黄升
朝代：宋

惜春归。爱春归。脱了罗衣著贮衣。绿阴黄鸟啼。
酒醒时。梦醒时。清簟疏帘一局棋。丁东风马儿。
长相思（秋夜）
作者：黄升
朝代：宋
体裁：词

砧声齐。杵声齐。金井栏边败叶飞。夜寒乌不栖。风凄凄。露凄凄。影转梧桐月已西。花冠窗外啼。
长相思（秋怀）
作者：黄升
朝代：宋
体裁：词

天悠悠。水悠悠。月印金枢晓未收。笛声人倚楼。芦花秋。蓼花秋。催得吴霜点鬓稠。香笺莫寄愁。
阮郎归·粉香吹暖透单衣
作者：黄升
朝代：宋
体裁：词

粉香吹暖透单衣。金泥双凤飞。闲来花下立多时。春风酒醒迟。桃叶曲，柳枝词。芳心空自知。湘皋月冷佩声微。雁归人不归。
阮郎归（做姜尧章体）
作者：黄升
朝代：宋

粉香吹暖透单衣。金泥双凤飞。间来花下立多时。春风酒醒迟。
桃叶曲，柳枝词。芳心空自知。湘皋月冷佩声微。雁归人不归。
鹊桥仙·春情
作者：黄升
朝代：宋

青林雨歇，珠帘风细，人在绿阴庭院。夜来能有几多寒，已瘦了、梨花一半。
宝钗无据，玉琴难托，合造一襟幽怨。云窗雾阁事茫茫，试与问、可杏双燕。
鹧鸪天
作者：黄升
朝代：宋

天气清和仅两旬。一旬前是佛生辰。当年来应徐卿梦，此夕遥瞻寿宿明。
拚一笑，对诸贤。山翁何以祝龟龄。蟠桃瓜枣皆虚诞，愿把阴功福后人。
鹧鸪天·天气清和仅两旬
作者：黄升
朝代：宋
体裁：词

天气清和仅两旬。一旬前是佛生辰。当年来应徐卿梦，此夕遥瞻寿宿明。拼一笑，对诸贤。山翁何以祝龟龄。蟠桃瓜枣皆虚诞，愿把阴功福后人。
鹧鸪天·沈水香销梦半醒
作者：黄升
朝代：宋
体裁：词

沈水香销梦半醒。斜阳恰照竹间亭。戏临小草书团扇，自拣残花插净瓶。莺宛转，燕丁宁。晴波不动晚山青。玉人只怨春归去，不道槐云绿满庭。
鹧鸪天·雨过芙蕖叶叶凉
作者：黄升
朝代：宋
体裁：词

雨过芙蕖叶叶凉。摩挲短发照横塘。一行归鹭拖秋色，几树鸣蝉饯夕阳。花侧畔，柳旁相。微云澹月又昏黄。风流不在谈锋胜，袖手无言味最长。
鹧鸪天（张园作）
作者：黄升
朝代：宋

雨过芙蕖叶叶凉。摩挲短发照横塘。一行归鹭拖秋色，几树呜蝉饯夕阳。
花侧畔，柳旁相。微云澹月又昏黄。风流不在谈锋胜，袖手无言味最长。
鹧鸪天（暮春）
作者：黄升
朝代：宋

沈水香销梦半醒。斜阳恰照竹间亭，戏临小草书团扇，自拣残花插净瓶。
莺宛转，燕丁宁。晴波不动晚山青。玉人只怨春归去，不道槐云绿满庭。
南剑州
作者：黄卓
朝代：宋

化成丹碧出鰲头，独占闽川最上游。
两剑合来灵一境，双溪分处带三州。
南剑州
作者：黄卓
朝代：宋

化成丹碧出鳌头，独占闽川最上游。两剑合来灵一境，双溪分处带三州。
南劍州
作者：黄卓
朝代：宋

化成丹碧出鰲頭，獨占閩川最上游。
兩劍合來靈一境，雙溪分處带三州。
句
作者：黄卓
朝代：宋

延平商阁瞰双溪，神剑光芒冲斗极。浪捲双溪神物化，烟横三岸电光飞。
句·其一
作者：黄卓
朝代：宋

延平商閣瞰雙溪，神劍光芒衝斗極。
句·其一
作者：黄卓
朝代：宋

延平商阁瞰双溪，神剑光芒冲斗极。
句·其一
作者：黄卓
朝代：宋

延平商阁瞰双溪，神剑光芒衝斗极。
句·其二
作者：黄卓
朝代：宋

浪捲双溪神物化，烟横三岸电光飞。
句·其二
作者：黄卓
朝代：宋

浪捲雙溪神物化，烟橫三岸電光飛。
咏风
作者：黄友
朝代：宋
体裁：五言律诗

不假玄冥力，乘空散寂寥。声雄秦塞鼓，势撼浙江潮。落日衔山嘴，浮云亚陇腰。鹏程如借便，九万看扶摇。
哀高永年战没
作者：黄友
朝代：宋
体裁：七言绝句

粉身碎骨事无难，祇为君恩重泰山。风淡月明都护府，功名千古在人间。
哀高永年戰沒
作者：黄友
朝代：宋

粉身碎骨事無難，祇爲君恩重泰山。
風淡月明都護府，功名千古在人間。
詠風
作者：黄友
朝代：宋

不假玄冥力，乘空散寂寥。
聲雄秦塞鼓，勢撼浙江潮。
落日銜山嘴，浮雲亞隴腰。
鵬程如借便，九萬看扶搖。
建炎丞相成国吕忠穆公退老堂
作者：黄叔敖
朝代：宋

今代勋名第一人，聊从小筑艺松筠。风云天上千龄运，雨露人閒万井春。莫倚丘园甘独乐，须知海宇仰洪钧。行闻勉为苍生起，衮绣来归耸搢绅。望隆江左谢太傅，功冠淮西裴晋公。何事东山却高卧，空馀绿野想遗风。矫情镇物端谁似，晚节全身与俗同。再拜祝公追往辙，中兴周室赖元功。
建炎丞相成国吕忠穆公退老堂·其一
作者：黄叔敖
朝代：宋
体裁：七言律诗

今代勋名第一人，聊从小筑艺松筠。风云天上千龄运，雨露人閒万井春。莫倚丘园甘独乐，须知海宇仰洪钧。行闻勉为苍生起，衮绣来归耸搢绅。
建炎丞相成国吕忠穆公退老堂·其二
作者：黄叔敖
朝代：宋

望隆江左谢太傅，功冠淮西裴晋公。
何事东山却高卧，空余绿野想遗风。
矫情镇物端谁似，晚节全身与俗同。
再拜祝公追往辙，中兴周室頼元功。
建炎丞相成国吕忠穆公退老堂·其二
作者：黄叔敖
朝代：宋

望隆江左谢太傅，功冠淮西裴晋公。何事东山却高卧，空馀绿野想遗风。矫情镇物端谁似，晚节全身与俗同。再拜祝公追往辙，中兴周室赖元功。
建炎丞相成國呂忠穆公退老堂·其一
作者：黄叔敖
朝代：宋

今代勳名第一人，聊從小築藝松筠。
風雲天上千齡運，雨露人閒萬井春。
莫倚丘園甘獨樂，須知海宇仰洪鈞。
行聞勉爲蒼生起，衮繡來歸聳搢紳。
建炎丞相成國呂忠穆公退老堂·其二
作者：黄叔敖
朝代：宋

望隆江左謝太傅，功冠淮西裴晉公。
何事東山却高卧，空餘綠野想遺風。
矯情鎮物端誰似，晚節全身與俗同。
再拜祝公追往轍，中興周室頼元功。
周嘉会远行
作者：黄叔美
朝代：宋
体裁：五言律诗

闻道周公子，今春过许州。百年看野史，双鬓托孤舟。风土青山古，英雄怜火秋。岂无遗白泪，相对话江鸥。
周嘉會遠行
作者：黄叔美
朝代：宋

聞道周公子，今春過許州。
百年看野史，雙鬢托孤舟。
風土青山古，英雄憐火秋。
豈無遺白淚，相對話江鷗。
宝善堂为薛玄卿题
作者：黄叔美
朝代：宋
体裁：古风

人孰不有母，鲜能报其恩。人孰不有弟，鲜能念同根。汉兴尺布谣，郑有誓泉言。所以忧世事，永叹鹡鸰原。缅怀宝善君，生子出孝门。幼习静室业，实为仁爱敦。百金买古宅，乃在清溪濆。堂前种荆树，堂北长慈萱。时从道园中，驾彼白鹤轩。再拜母膝下，殷勤问寒暄。季也一相接，怡然煦春温。溪鱼识啸歌，乌鸟沽盘餐。余适登斯堂，吴公有铭存。阿侄三五辈，削瓜酌清尊。秩然进退间，礼义何其尊。嗟今利夺人，骨肉相仇冤。苍天信可问，薄俗难与论。
寶善堂爲薛玄卿題
作者：黄叔美
朝代：宋

人孰不有母，鮮能報其恩。
人孰不有弟，鮮能念同根。
漢興尺布謠，鄭有誓泉言。
所以憂世事，永歎鶺鴒原。
緬懷寶善君，生子出孝門。
幼習靜室業，實爲仁愛敦。
百金買古宅，乃在清溪濆。
堂前種荆樹，堂北長慈萱。
時從道園中，駕彼白鶴軒。
再拜母膝下，殷勤問寒暄。
季也一相接，怡然煦春溫。
溪魚識嘯歌，烏鳥沽盤餐。
余適登斯堂，吳公有銘存。
阿姪三五輩，削瓜酌清尊。
秩然進退間，禮義何其尊。
嗟今利奪人，骨肉相仇冤。
蒼天信可問，薄俗難與論。
登麻姑山
作者：黄叔美
朝代：宋
体裁：七言律诗

昔日登临不用扶，于今白首见麻姑。此邦泉石何萧爽，异代神仙知有无。七月山田红稻熟，去年尘海碧莲枯。信知冠盖追游地，羽客相逢到日晡。
登麻姑山
作者：黄叔美
朝代：宋

昔日登臨不用扶，於今白首見麻姑。
此邦泉石何蕭爽，異代神仙知有無。
七月山田紅稻熟，去年塵海碧蓮枯。
信知冠蓋追遊地，羽客相逢到日晡。
金塔
作者：黄叔美
朝代：宋

金溪有金源，昔我未嘗造。
因逢吳道士，言此山水好。
金僧來自蜀，所至事幽討。
地名適相符，結茅遂棲老。
一朝入石塔，千載錮其寶。
白雲何漫漫，流水亦浩浩。
相傳石井頭，鞋跡猶可考。
安知斯塔內，歲久骨應槁。
龕燈長不滅，落葉風自掃。
山僧具茗酌，言話頗知道。
請題壁間詩，茲行殊草草。
所欣得二趙，登覽散中抱。
日午餉田家，壺觴共傾倒。
素心愜清賞，恨不避喧早。
偶尋幽侶出，徵逐非所好。
歸途霜月下，譙鼓更漸報。
明朝人事乖，相望不可到。
金塔
作者：黄叔美
朝代：宋

金溪有金源，昔我未尝造。
因逢吴道士，言此山水好。
金僧来自蜀，所至事幽讨。
地名适相符，结茅遂栖老。
一朝入石塔，千载锢其宝。
白云何漫漫，流水亦浩浩。
相传石井头，鞋迹犹可考。
安知斯塔内，岁久骨应槁。
龛灯长不灭，落叶风自扫。
山僧具茗酌，言话颇知道。
请题壁间诗，兹行殊草草。
所欣得二赵，登览散中抱。
日午饷田家，壶觞共倾倒。
素心惬清赏，恨不避喧早。
偶寻幽侣出，征逐非所好。
归途霜月下，谯鼓更渐报。
明朝人事乖，相望不可到。
金塔
作者：黄叔美
朝代：宋

金溪有金源，昔我未尝造。因逢吴道士，言此山水好。金僧来自蜀，所至事幽讨。地名适相符，结茅遂栖老。一朝入石塔，千载锢其宝。白云何漫漫，流水亦浩浩。相传石井头，鞋迹犹可考。安知斯塔内，岁久骨应槁。龛灯长不灭，落叶风自扫。山僧具茗酌，言话颇知道。请题壁间诗，兹行殊草草。所欣得二赵，登览散中抱。日午饷田家，壶觞共倾倒。素心惬清赏，恨不避喧早。偶寻幽侣出，徵逐非所好。归途霜月下，谯鼓更渐报。明朝人事乖，相望不可到。
上南陵坡
作者：黄叔达
朝代：宋
体裁：七言绝句

风餐水宿六十里，蛇退猿啼百八盘。上得坡来总欢喜，摩围依约见峰峦。
南乡子·落帽晚风回
作者：黄叔达
朝代：宋
体裁：词

落帽晚风回。又报黄花一番开。扶杖老人心未老，堪咍。漫有才情付与谁。芳意正徘徊。传与西风且慢吹。明日馀尊还共倒，重来。未必秋香一夜衰。
句
作者：黄叔达
朝代：宋

山头日日风和雨，行人归来石应语。
和张仲谋送别二首
作者：黄叔达
朝代：宋

夜郎自古流迁客，圣世初投第一人。不是施州肯回首，五溪三峡更谁亲。五溪三峡漫经春，百病千愁逢故人。何处看君岁寒后，欲将儿女更论亲。
和张仲谋送别二首·其一
作者：黄叔达
朝代：宋
体裁：七言绝句

夜郎自古流迁客，圣世初投第一人。不是施州肯回首，五溪三峡更谁亲。
和张仲谋送别二首·其二
作者：黄叔达
朝代：宋
体裁：七言绝句

五溪三峡漫经春，百病千愁逢故人。何处看君岁寒后，欲将儿女更论亲。
外侄李光祖往见尚垂髫今观寄嗣直小诗已可爱因次韵
作者：黄叔达
朝代：宋
体裁：七言绝句

昔别长安未裹头，如今诗句可消愁。外家未觉风流远，他日相期到益州。
将次施州先寄张十九使君三首
作者：黄叔达
朝代：宋

书来日日觉情亲，今信施州是故人。许我投名重入社，放狂作恼未应嗔。收拾从来古锦囊，今知老将敌难当。囊中尚有毛锥子，花底樽前作战场。一别施州向十霜，传闻佳句望风降。空弮不易当坚敌，振臂犹思起病创。
将次施州先寄张十九使君三首·其一
作者：黄叔达
朝代：宋
体裁：七言绝句

书来日日觉情亲，今信施州是故人。许我投名重入社，放狂作恼未应嗔。
将次施州先寄张十九使君三首·其三
作者：黄叔达
朝代：宋
体裁：七言绝句

一别施州向十霜，传闻佳句望风降。空弮不易当坚敌，振臂犹思起病创。
将次施州先寄张十九使君三首·其二
作者：黄叔达
朝代：宋
体裁：七言绝句

收拾从来古锦囊，今知老将敌难当。囊中尚有毛锥子，花底樽前作战场。
戏答刘文学
作者：黄叔达
朝代：宋
体裁：七言绝句

人鲊瓮中危万死，鬼门关外更千岑。问君底事向前去，要试平生铁石心。
次浮塘驿见张施州小诗次其韵
作者：黄叔达
朝代：宋

叹息施州成老丑，当年玉雪瑩相照。旧时去天一尺五，今日万里听猿叫。
次浮塘驿见张施州小诗次其韵
作者：黄叔达
朝代：宋
体裁：七言绝句

叹息施州成老丑，当年玉雪莹相照。旧时去天一尺五，今日万里听猿叫。
次韵懋宗送别二首
作者：黄叔达
朝代：宋

一百八盘天上路，去年明日送流人。小诗话别堪垂泪，却道情亲不得亲。别驾柴门闭一春，艰难颠沛不忘君。何时幽谷回天日，教保馀生出瘴云。
次韵懋宗送别二首·其一
作者：黄叔达
朝代：宋
体裁：七言绝句

一百八盘天上路，去年明日送流人。小诗话别堪垂泪，却道情亲不得亲。
次韵懋宗送别二首·其二
作者：黄叔达
朝代：宋

别驾柴门闭一春，艰难颠沛不忘君。
何时幽谷回天日，教保余生出瘴云。
次韵懋宗送别二首·其二
作者：黄叔达
朝代：宋

别驾柴门闭一春，艰难颠沛不忘君。何时幽谷回天日，教保馀生出瘴云。
次韵答清江主簿赵彦成
作者：黄叔达
朝代：宋
体裁：七言律诗

日转溪山几百遭，厌闻虎啸与猿号。笙歌忽把二天酒，风雨犹惊三峡涛。已作齐民寻要术，安能痛饮读离骚。看君自是青田质，清唳犹堪彻九皋。
答宋懋宗寄夔州五十诗三首
作者：黄叔达
朝代：宋

五十清诗是碎金，试教掷地有馀音。方今台阁称多士，且傍江山好处吟。五十清诗一段冰，持来恰得慰愁生。自张壁间行坐看，更教儿诵醉时听。碑同岘首千年石，诗到夔州十绝歌。他日巴人怀叔子，时时解著手摩挲。
答宋懋宗寄夔州五十诗三首·其一
作者：黄叔达
朝代：宋

五十清诗是碎金，试教掷地有余音。
方今台阁称多士，且傍江山好处吟。
答宋懋宗寄夔州五十诗三首·其一
作者：黄叔达
朝代：宋

五十清诗是碎金，试教掷地有馀音。方今台阁称多士，且傍江山好处吟。
答宋懋宗寄夔州五十诗三首·其三
作者：黄叔达
朝代：宋

碑同岘首千年石，诗到夔州十绝歌。
他日巴人怀叔子，时时解着手摩挲。
答宋懋宗寄夔州五十诗三首·其三
作者：黄叔达
朝代：宋

碑同岘首千年石，诗到夔州十绝歌。他日巴人怀叔子，时时解著手摩挲。
答宋懋宗寄夔州五十诗三首·其二
作者：黄叔达
朝代：宋
体裁：七言绝句

五十清诗一段冰，持来恰得慰愁生。自张壁间行坐看，更教儿诵醉时听。
行次巫山宋懋宗遣骑送折花厨醖
作者：黄叔达
朝代：宋
体裁：七言绝句

攻许愁城终不开，青州从事斩关来。唤得巫山强项令，插花倾酒对阳台。
题小猿叫驿
作者：黄叔达
朝代：宋

大猿叫罢小猿啼，箐裏行人白昼迷。
恶藤牵头石啮足，妪牵儿随泪录续，我亦下行莫啼哭。
题小猿叫驿
作者：黄叔达
朝代：宋

大猿叫罢小猿啼，箐里行人白昼迷。恶藤牵头石齧足，妪牵儿随泪录续，我亦下行莫啼哭。
题馿瘦岭马铺
作者：黄叔达
朝代：宋

老马饥嘶馿瘦岭，病人生入鬼门关。
病人甘作五溪卧，老马犹思十二闲。
题驴瘦岭马铺
作者：黄叔达
朝代：宋

老马饥嘶驴瘦岭，病人生入鬼门关。病人甘作五溪卧，老马犹思十二闲。
马上口号呈建始李令
作者：黄叔达
朝代：宋
体裁：七言绝句

驿亭新似眼波明，箐路开如掌样平。谁与长官歌美政，风摇松竹是欢声。
上南陵坡
作者：黄叔達
朝代：宋

風餐水宿六十里，蛇退猿啼百八盤。
上得坡來總歡喜，摩圍依約見峰巒。
句
作者：黄叔達
朝代：宋

山頭日日風和雨，行人歸來石應語。
和張仲謀送別二首·其一
作者：黄叔達
朝代：宋

夜郎自古流遷客，聖世初投第一人。
不是施州肯回首，五溪三峽更誰親。
和張仲謀送別二首·其二
作者：黄叔達
朝代：宋

五溪三峽漫經春，百病千愁逢故人。
何處看君歲寒後，欲將兒女更論親。
外姪李光祖往見尚垂髫今觀寄嗣直小詩已可愛因次韵
作者：黄叔達
朝代：宋

昔別長安未裹頭，如今詩句可消愁。
外家未覺風流遠，他日相期到益州。
將次施州先寄張十九使君三首·其一
作者：黄叔達
朝代：宋

書來日日覺情親，今信施州是故人。
許我投名重入社，放狂作惱未應嗔。
將次施州先寄張十九使君三首·其三
作者：黄叔達
朝代：宋

一別施州向十霜，傳聞佳句望風降。
空弮不易當堅敵，振臂猶思起病創。
將次施州先寄張十九使君三首·其二
作者：黄叔達
朝代：宋

收拾從來古錦囊，今知老將敵難當。
囊中尚有毛錐子，花底樽前作戰場。
戲答劉文學
作者：黄叔達
朝代：宋

人鮓甕中危萬死，鬼門關外更千岑。
問君底事向前去，要試平生鐵石心。
次浮塘驛見張施州小詩次其韵
作者：黄叔達
朝代：宋

歎息施州成老醜，當年玉雪瑩相照。
舊時去天一尺五，今日萬里聽猿叫。
次韵懋宗送別二首·其一
作者：黄叔達
朝代：宋

一百八盤天上路，去年明日送流人。
小詩話別堪垂淚，却道情親不得親。
次韵懋宗送別二首·其二
作者：黄叔達
朝代：宋

別駕柴門閉一春，艱難顛沛不忘君。
何時幽谷回天日，教保餘生出瘴雲。
次韵答清江主簿趙彥成
作者：黄叔達
朝代：宋

日轉溪山幾百遭，厭聞虎嘯與猿號。
笙歌忽把二天酒，風雨猶驚三峽濤。
已作齊民尋要術，安能痛飲讀離騷。
看君自是青田質，清唳猶堪徹九臯。
答宋懋宗寄夔州五十詩三首·其一
作者：黄叔達
朝代：宋

五十清詩是碎金，試教擲地有餘音。
方今臺閣稱多士，且傍江山好處吟。
答宋懋宗寄夔州五十詩三首·其三
作者：黄叔達
朝代：宋

碑同峴首千年石，詩到夔州十絕歌。
他日巴人懷叔子，時時解著手摩挲。
答宋懋宗寄夔州五十詩三首·其二
作者：黄叔達
朝代：宋

五十清詩一段冰，持來恰得慰愁生。
自張壁間行坐看，更教兒誦醉時聽。
行次巫山宋懋宗遣騎送折花厨醖
作者：黄叔達
朝代：宋

攻許愁城終不開，青州從事斬關來。
喚得巫山强項令，插花傾酒對陽臺。
題小猿叫驛
作者：黄叔達
朝代：宋

大猿叫罷小猿啼，箐裏行人白晝迷。
惡藤牽頭石齧足，嫗牽兒隨淚錄續，我亦下行莫啼哭。
題馿瘦嶺馬鋪
作者：黄叔達
朝代：宋

老馬饑嘶馿瘦嶺，病人生入鬼門關。
病人甘作五溪卧，老馬猶思十二閑。
馬上口號呈建始李令
作者：黄叔達
朝代：宋

驛亭新似眼波明，箐路開如掌樣平。
誰與長官歌美政，風摇松竹是歡聲。
題歙州問政山聶道士所居
作者：黄台
朝代：宋

千尋練带新安水，萬仞花屏問政山。
自少雲霞居物外，不多塵土到人間。
壺懸仙島吞舟罷，椀浸星宮沈水閑。
寶籙篋垂金縷带，絳囊絳鎖玉連環。
靜張棋勢鋪還打，默考仙經補又刪。
床並葛鞋寒兔伏，窗橫檉几老龍跧。
溪童乞火朝敲竹，山鬼聽琴夜撼𣟴。
草暗碧潭思句曲，松昏紫氣度深關。
龜成淺甲毛猶綠，鶴化幽翎頂更殷。
阮洞神仙分藥去，蔡家兄弟寄書還。
黄精苗倒眠青鹿，紅杏枝低挂白鷳。
容易煮茶供客用，辛勤栽果與猿攀。
常尋靈穴通三島，擬過流沙化百蠻。
新隠漸開侵月窟，舊林猶悅枕沙灣。
手疏俗禮慵非傲，肘護靈方臂不慳。
海上使頻青鳥黠，篋中藏久白馿頑。
筇枝健拄菖蒲節，筍櫛高簪玳瑁斑。
花氣熏心香馥馥，澗聲聆耳冷潺潺。
高墳自掩浮生骨，短晷難窮不死顔。
早晚重逢蕭塢客，願隨芝蓋出塵寰。
题歙州问政山聂道士所居
作者：黄台
朝代：宋

千寻练带新安水，万仞花屏问政山。
自少云霞居物外，不多尘土到人间。
壶悬仙吞岛罢，碗浸星宫沈水闲。
宝籙箧垂金缕带，绛囊绦锁玉连环。
静张棋势铺还打，默考仙经补又删。
床并葛鞋寒兔伏，窗横柽几老龙跧。
溪童乞火朝敲竹，山鬼听琴夜撼{左木右上户下睘}。
草暗碧潭思句曲，松昏紫气度深关。
龟成浅甲毛犹绿，鹤化幽翎顶更殷。
阮洞神仙分药去，蔡家兄弟寄书还。
黄精苗倒眠青鹿，红杏枝低挂白鷳。
容易煮茶供客用，辛勤栽果与猿攀。
常寻灵穴通三岛，擬过流沙化百蛮。
新隐渐开侵月窟，旧林犹悦枕沙湾。
手疏俗礼慵非傲，肘护灵方臂不悭。
海上使频青岛黠，箧中藏久白驢顽。
筇枝健拄菖蒲节，筍栉高簪玳瑁班。
花气熏心香馥馥，涧声聆耳冷潺潺。
高坟自掩浮生骨，短晷难穷不死颜。
早晚重逢萧坞客，愿随芝盖出尘寰。
题歙州问政山聂道士所居
作者：黄台
朝代：宋

千寻练带新安水，万仞花屏问政山。自少云霞居物外，不多尘土到人间。壶悬仙岛吞舟罢，椀浸星宫沈水闲。宝箓箧垂金缕带，绛囊绛锁玉连环。静张棋势铺还打，默考仙经补又删。床并葛鞋寒兔伏，窗横柽几老龙跧。溪童乞火朝敲竹，山鬼听琴夜撼？。草暗碧潭思句曲，松昏紫气度深关。龟成浅甲毛犹绿，鹤化幽翎顶更殷。阮洞神仙分药去，蔡家兄弟寄书还。黄精苗倒眠青鹿，红杏枝低挂白鹇。容易煮茶供客用，辛勤栽果与猿攀。常寻灵穴通三岛，拟过流沙化百蛮。新隐渐开侵月窟，旧林犹悦枕沙湾。手疏俗礼慵非傲，肘护灵方臂不悭。海上使频青鸟黠，箧中藏久白驴顽。筇枝健拄菖蒲节，笋栉高簪玳瑁斑。花气熏心香馥馥，涧声聆耳冷潺潺。高坟自掩浮生骨，短晷难穷不死颜。早晚重逢萧坞客，愿随芝盖出尘寰。
题歙州问政山聂道士所居
作者：黄台
朝代：宋

千寻练带新安水，万仞花屏问政山。
自少云霞居物外，不多尘土到人间。
壶悬仙岛吞舟罢，椀浸星宫沈水闲。
宝箓箧垂金缕带，绛囊绛锁玉连环。
静张棋势铺还打，默考仙经补又删。
床并葛鞋寒兔伏，窗横柽几老龙跧。
溪童乞火朝敲竹，山鬼听琴夜撼𣟴。
草暗碧潭思句曲，松昏紫气度深关。
龟成浅甲毛犹绿，鹤化幽翎顶更殷。
阮洞神仙分药去，蔡家兄弟寄书还。
黄精苗倒眠青鹿，红杏枝低挂白鹇。
容易煮茶供客用，辛勤栽果与猿攀。
常寻灵穴通三岛，拟过流沙化百蛮。
新隠渐开侵月窟，旧林犹悦枕沙湾。
手疏俗礼慵非傲，肘护灵方臂不悭。
海上使频青鸟黠，箧中藏久白馿顽。
筇枝健拄菖蒲节，笋栉高簪玳瑁斑。
花气熏心香馥馥，涧声聆耳冷潺潺。
高坟自掩浮生骨，短晷难穷不死颜。
早晚重逢萧坞客，愿随芝盖出尘寰。
题歙州问政山聂道士所居
作者：黄台
朝代：宋
体裁：七言排律

千寻练带新安水，万仞花屏问政山。自少云霞居物外，不多尘土到人间。壶悬仙岛吞舟罢，碗浸星宫沈水闲。宝箓箧垂金缕带，绛囊绛锁玉连环。静张棋势铺还打，默考仙经补又删。床并葛鞋寒兔伏，窗横柽几老龙跧。溪童乞火朝敲竹，山鬼听琴夜撼�。草暗碧潭思句曲，松昏紫气度深关。龟成浅甲毛犹绿，鹤化幽翎顶更殷。阮洞神仙分药去，蔡家兄弟寄书还。黄精苗倒眠青鹿，红杏枝低挂白鹇。容易煮茶供客用，辛勤栽果与猿攀。常寻灵穴通三岛，拟过流沙化百蛮。新隐渐开侵月窟，旧林犹悦枕沙湾。手疏俗礼慵非傲，肘护灵方臂不悭。海上使频青鸟黠，箧中藏久白驴顽。筇枝健拄菖蒲节，笋栉高簪玳瑁斑。花气熏心香馥馥，涧声聆耳冷潺潺。高坟自掩浮生骨，短晷难穷不死颜。早晚重逢萧坞客，愿随芝盖出尘寰。
卜算子·清晓听麻姑
作者：黄右曹
朝代：宋
体裁：词

清晓听麻姑，来约西王母。共取蟠桃簇玉盘，来劝摩耶酒。王母问摩耶，此意还知否。只为曾生我佛来，更与千千寿。
卜算子（寿两国夫人胡氏）
作者：黄右曹
朝代：宋

清晓听麻姑，来约西王母。共取蟠桃簇玉盘，来劝摩取酒。
王母问摩耶，比意还知否。只为曾生我佛来，更与千千寿。
乘暇率僚友訪澹山祇閱御書清談久之偶成以豁其思
作者：黄同
朝代：宋

棠陰蕭爽訟詞稀，乘暇齋莊一陟危。
雲漢昭回神聖畫，珠璣晃燿古今詩。
清談習習風聲起，薄噀霏霏雨脚垂。
它日玉堂誇勝踐，畫圖應展淡山奇。
乘暇率僚友访澹山只阅御书清谈久之偶成以豁
作者：黄同
朝代：宋

棠阴萧爽讼词稀，乘暇斋庄一陟危。
云汉昭回神圣画，珠玑晃燿古今诗。
清谈习习风声起，薄噀霏霏雨脚垂。
它日玉堂夸胜践。画图应展淡山奇。
乘暇率僚友访澹山祇阅御书清谈久之偶成以豁其思
作者：黄同
朝代：宋

棠阴萧爽讼词稀，乘暇斋庄一陟危。
云汉昭回神圣画，珠玑晃耀古今诗。
清谈习习风声起，薄噀霏霏雨脚垂。
它日玉堂夸胜践，画图应展淡山奇。
乘暇率僚友访澹山祇阅御书清谈久之偶成以豁其思
作者：黄同
朝代：宋

棠阴萧爽讼词稀，乘暇斋庄一陟危。云汉昭回神圣画，珠玑晃耀古今诗。清谈习习风声起，薄噀霏霏雨脚垂。它日玉堂誇胜践，画图应展淡山奇。
送程給事知越州
作者：黄君俞
朝代：宋

夕郎清貫籍殊材，曾寵南州刺史回。
通職更聯群玉府，分符仍得小蓬萊。
民間威愛龔黄政，筆下文章李杜才。
天子鼎新天下法，和羹方是用鹽梅。
送程给事知越州
作者：黄君俞
朝代：宋
体裁：七言律诗

夕郎清贯籍殊材，曾宠南州刺史回。通职更联群玉府，分符仍得小蓬莱。民间威爱龚黄政，笔下文章李杜才。天子鼎新天下法，和羹方是用盐梅。
九女山
作者：黄唐
朝代：宋

粼粼新綠起前峯，拂拂垂楊煙雨中。
安得一簑浮短艇，玉鱗飛上釣絲風。
九女山
作者：黄唐
朝代：宋

粼粼新绿起前峯，拂拂垂杨烟雨中。
安得一簑浮短艇，玉鳞飞上钓丝风。
九女山
作者：黄唐
朝代：宋

粼粼新绿起前峰，拂拂垂杨烟雨中。安得一蓑浮短艇，玉鳞飞上钓丝风。
筹边亭
作者：黄嗣
朝代：宋
体裁：七言绝句

诛茅垒石结新亭，退食筹边答圣明。海外时康民讼简，同官莫惜共论兵。
籌邊亭
作者：黄嗣
朝代：宋

誅茅壘石結新亭，退食籌邊答聖明。
海外時康民訟簡，同官莫惜共論兵。
白云堂
作者：黄嗣先
朝代：宋
体裁：七言绝句

白云留客客不住，云在青山客归去。回头惭愧清凉人，长共白云闲一处。
白雲堂
作者：黄嗣先
朝代：宋

白雲留客客不住，雲在青山客歸去。
回頭慚愧清凉人，長共白雲閑一處。
太湖山
作者：黄圭
朝代：宋

一带回环底处山，势如飞楫下平川。须知欲到菩提岸，好是常悬般若船。缆向龙湖宏利济，撑从苦海度人天。当年普照如乘此，无复须巾撒向前。
太湖山
作者：黄圭
朝代：宋

一带迴环底处山，势如飞楫下平川。
须知欲到菩提岸，好是常悬般若船。
缆向龙湖宏利济，撑从苦海度人天。
当年普照如乘此，无復鬚巾撒向前。
太湖山
作者：黄圭
朝代：宋

一带迴環底處山，勢如飛楫下平川。
須知欲到菩提岸，好是常懸般若船。
纜向龍湖宏利濟，撐從苦海度人天。
當年普照如乘此，無復鬚巾撒向前。
宿仪林寺
作者：黄圭
朝代：宋
体裁：七言律诗

探幽适兴访仪林，休听春蛙说雨深。翠竹黄花新般若，青山绿水旧知音。禅盟苏晋情相契，酒恋渊明醉且斟。此去雪峰应不远，肯容杖履谩相寻。
宿儀林寺
作者：黄圭
朝代：宋

探幽適興訪儀林，休聽春蛙說雨深。
翠竹黄花新般若，青山綠水舊知音。
禪盟蘇晉情相契，酒戀淵明醉且斟。
此去雪峰應不遠，肯容杖履謾相尋。
題汪水雲詩卷
作者：黄圭
朝代：宋

十日不得出，坐窗窺古音。
五言臣武淚，百詠阿雄心。
對雪遂忘夜，看詩如聽琴。
年時塵稿在，便擬石頭沉。
题汪水云诗卷
作者：黄圭
朝代：宋
体裁：五言律诗

十日不得出，坐窗窥古音。五言臣武泪，百咏阿雄心。对雪遂忘夜，看诗如听琴。年时尘稿在，便拟石头沉。
贊驛亭壁墨龍
作者：黄均瑞
朝代：宋

一鼓春雷起九淵，風雲萬里會中天。
墨池付與無多水，去作人間大有年。
赞驿亭壁墨龙
作者：黄均瑞
朝代：宋
体裁：七言绝句

一鼓春雷起九渊，风云万里会中天。墨池付与无多水，去作人间大有年。
送鈐轄館使王公
作者：黄垍
朝代：宋

四年軍法表巴邛，歸騎俄乘紫漢風。
家緒舊傳三棨貴，將材元藴萬人雄。
錦城離思雲容斂，山國行章旆影紅。
到日定知新渥重，主寮今是黑頭公。
送钤辖馆使王公
作者：黄垍
朝代：宋

四年军法表巴邛，归骑俄乘紫汉风。家绪旧传三棨贵，将材元蕴万人雄。锦城离思云容敛，山国行章旆影红。到日定知新渥重，主寮今是黑头公。
送钤辖馆使王公
作者：黄垍
朝代：宋

四年军法表巴邛，归骑俄乘紫汉风。
家绪旧传三棨贵，将材元藴万人雄。
锦城离思云容敛，山国行章旆影红。
到日定知新渥重，主寮今是黑头公。
壽徐倉使
作者：黄垺
朝代：宋

四明山水遠且清，秀氣鍾作千人英。
南州高士真濟美，天地正粹涵中襟。
學問淵源派伊洛，文章典麗鏗䪫韺。
射策丹墀壓群彥，聲名一日蜚玉京。
粵從膴仕久揚歷，政事所至皆有稱。
讎較芸編上群玉，蕃宣苕水騰頌聲。
凝旒簡眷異儔正，追班文石煥郎星。
清規屹立朝譽振，儒術既行邦計贏。
論思獻納衆所矚，其奈宵旰懷遠氓。
咨諏出攬澄清轡，肅持庾節賙列城。
視時斂散民食足，觀風按察吏膽驚。
側聽賜環馹騎速，行看荷橐天衢亨。
節過清明纔六日，欣逢吉夢叶長庚。
和氣却隨春氣足，福星還並壽星明。
己聞好語日邊至，莫辭爛熳傾罍觥。
自慚小草依松柏，臭味相投意甚真。
矢詩不但爲公壽，八荒壽域更躋民。
寿徐仓使
作者：黄垺
朝代：宋

四明山水远且清，秀气钟作千人英。南州高士真济美，天地正粹涵中襟。学问渊源派伊洛，文章典丽铿䪫韺。射策丹墀压群彦，声名一日蜚玉京。粤从膴仕久扬历，政事所至皆有称。雠较芸编上群玉，蕃宣苕水腾颂声。凝旒简眷异俦正，追班文石焕郎星。清规屹立朝誉振，儒术既行邦计赢。论思献纳众所瞩，其奈宵旰怀远氓。咨诹出揽澄清辔，肃持庾节赒列城。视时敛散民食足，观风按察吏胆惊。侧听赐环驲骑速，行看荷橐天衢亨。节过清明才六日，欣逢吉梦叶长庚。和气却随春气足，福星还并寿星明。己闻好语日边至，莫辞烂熳倾罍觥。自惭小草依松柏，臭味相投意甚真。矢诗不但为公寿，八荒寿域更跻民。
寿徐仓使
作者：黄垺
朝代：宋

四明山水远且清，秀气钟作千人英。
南州高士真济美，天地正粹涵中襟。
学问渊源派伊洛，文章典丽铿䪫韺。
射策丹墀压群彦，声名一日蜚玉京。
粤从膴仕久扬历，政事所至皆有称。
雠较芸编上群玉，蕃宣苕水腾颂声。
凝旒简眷异俦正，追班文石焕郎星。
清规屹立朝誉振，儒术既行邦计赢。
论思献纳众所瞩，其奈宵旰怀远氓。
咨诹出揽澄清辔，肃持庾节赒列城。
视时敛散民食足，观风按察吏胆惊。
侧听赐环驲骑速，行看荷橐天衢亨。
节过清明纔六日，欣逢吉梦叶长庚。
和气却随春气足，福星还并寿星明。
己闻好语日边至，莫辞烂熳倾罍觥。
自惭小草依松柏，臭味相投意甚真。
矢诗不但为公寿，八荒寿域更跻民。
寿徐仓使
作者：黄垺
朝代：宋

四明山水远且清，秀气钟作千人黄。
南州高士真济美，天地正粹涵中襟。
学问渊源派伊洛，文章典丽铿䪫韺。
射策丹墀压群彦，声名一日蜚玉京。
粤从膴仕久扬历，政事所至皆有称。
雠较芸编上群玉，蕃宣茹水腾颂声。
凝旒简眷异俦正，追班文石焕郎星。
清规屹立朝誉振，儒术既行邦计赢。
论思献纳众所瞩，其奈宵旰怀远氓。
咨诹出揽澄清辔，肃持庾节赒列城。
视时敛散民食足，观风按察吏胆惊。
侧听赐环驲骑速，行看荷橐天衢亨。
节过清明才六日，欣逢吉梦叶长庚。
和气却随春气足，福星还并寿星明。
己闻好语日边至，莫辞烂熳罍觥。
自惭小草依松柏，臭味相投意甚真。
矢诗不但为公寿，八荒寿域更跻民。
景福院
作者：黄執中
朝代：宋

娟娟竹影薄，决决溪流淺。
風生秋意回，野塘天容遠。
德清道中
作者：黄复之
朝代：宋

天寒岁晚江湖客，一段风烟画卷昏。聚蟹声喧枯苇■，飞鸿影落断桥村。归云寺带翠微暝，逆水帆拖白漾浑。东去西来见鸥伴，盟寒祇有愧心存。
晚秋山中
作者：黄复之
朝代：宋

琅然笑语响空山，两袖清风倚曲栏。木落顿惊秋色迥，竹高先觉晚西寒。年华流水声中去，世事浮云影里看。载酒登临真解事，人间不似醉乡宽。
句·其一
作者：黄夢得
朝代：宋

北望三湘西九嶷，箇中無處不嶔崎。
句·其二
作者：黄夢得
朝代：宋

天意因以旌遺逸。
擬虹亭
作者：黄夢得
朝代：宋

父老橋邊問我翁，笑談能辦濟川功。
水光碧界一千頃，晴影紅翻二百弓。
好與諸公來玩月，方知此地亦垂虹。
乘風似有驚人語，高枕滄浪放眼空。
七娘子·画堂银烛明如昼
作者：黄大临
朝代：宋
体裁：词

画堂银烛明如昼。见林宗、巾垫羞蓬首。针指花枝，线赊罗袖。须臾两带还依旧。劝君倒戴休令后。也不须、更漉渊明酒。宝箧深藏，浓香熏透。为经十指如葱手。
入萍乡道中
作者：黄大临
朝代：宋
体裁：七言绝句

路入前村信马行，野花香好不知名。官卑无补公家事，时向田家问耦耕。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之
作者：黄大临
朝代：宋

一溪婉婉如平篆，四野青青似画图。阮客放船迷洞府，化人携袂到清都。山中安用名丞相，天下于今得广居。我即其间构宫室，预愁帝梦有华胥。山前有路到华胥，下即乾坤极海隅。西接洞庭开晓楚，东倾彭蠡浸晴吴。四时更代观形化，万物推移见尾闾。此世人人少闲暇，每携樽酒自看书。手把齐民种莳书，莎衫台笠事耘锄。夏栽醉竹馀千个，春粪辰瓜满百区。早秫旋舂尝曲药，新粱炊熟自樵苏。日西杖屦行山口，招得邻丁作饮徒。招得邻丁作饮徒，山家肴蔬盖胥疏。就根煨笋连黄箨，和蒂栽瓜带绿须。羹熟泽中亲射雁，脍成溪上自罾鱼。远怀羊仲荒三径，能似林间今日无。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其一
作者：黄大临
朝代：宋
体裁：七言律诗

一溪婉婉如平篆，四野青青似画图。阮客放船迷洞府，化人携袂到清都。山中安用名丞相，天下于今得广居。我即其间构宫室，预愁帝梦有华胥。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其三
作者：黄大临
朝代：宋

手把齐民种莳书，莎衫台笠事耘锄。
夏栽醉竹余千个，春粪辰瓜满百区。
早秫旋舂尝曲药，新粱炊熟自樵苏。
日西杖屦行山口，招得邻丁作饮徒。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其三
作者：黄大临
朝代：宋

手把齐民种莳书，莎衫台笠事耘锄。夏栽醉竹馀千个，春粪辰瓜满百区。早秫旋舂尝曲药，新粱炊熟自樵苏。日西杖屦行山口，招得邻丁作饮徒。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其二
作者：黄大临
朝代：宋

山前有路到华胥，下即乾坤极海隅。西接洞庭开晓楚，东倾彭蠡浸晴吴。四时更代观形化，万物推移见尾闾。此世人人少闲暇，每携樽酒自看书。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其二
作者：黄大临
朝代：宋

山前有路到华胥，下即干坤极海隅。
西接洞庭开晓楚，东倾彭蠡浸晴吴。
四时更代观形化，万物推移见尾闾。
此世人人少闲暇，每携樽酒自看书。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其四
作者：黄大临
朝代：宋

招得邻丁作饮徒，山家肴蔬盖胥疏。就根煨笋连黄箨，和蒂栽瓜带绿须。羹熟泽中亲射雁，脍成溪上自罾鱼。远怀羊仲荒三径，能似林间今日无。
双井敝庐之东得胜地一区长林巨麓危峰四环泉甘土肥可以结茅庵居是在寅山之颏命曰寅庵喜成四诗远寄鲁直可同魏都士人共和之·其四
作者：黄大临
朝代：宋

招得邻丁作饮徒，山家肴蔬盖胥疏。
就根煨笋连黄箨，和蒂栽瓜带绿鬚。
羹熟泽中亲射雁，脍成溪上自罾鱼。
远怀羊仲荒三径，能似林间今日无。
句
作者：黄大临
朝代：宋

南山占相去，方石为谁存。虎子养溪鱼。急雪鹡鸰相并影，惊风鸿雁不成行。
句·其一
作者：黄大临
朝代：宋

南山占相去，方石为谁存。
句·其三
作者：黄大临
朝代：宋

急雪鹡鸰相并影，惊风鸿雁不成行。
句·其二
作者：黄大临
朝代：宋

虎子养溪鱼。
奉寄子由
作者：黄大临
朝代：宋

钟鼎功名淹管库，朝廷翰墨写风烟。
遥知道院颇岑寂，定是壶中第几天。
历下笑谈漫一梦，江南消息又余年。
动心忍性非无意，吏部如今信大颠。
奉寄子由
作者：黄大临
朝代：宋

钟鼎功名淹管库，朝廷翰墨写风烟。遥知道院颇岑寂，定是壶中第几天。历下笑谈漫一梦，江南消息又馀年。动心忍性非无意，吏部如今信大颠。
留别
作者：黄大临
朝代：宋

桄榔笋白映玉箸，椰子酒清宜具觞。市井衣裘半夷夏，阴晴朝暮变炎凉。莫推月色共千里，不寄江南书一行。无赖笳声上云汉，晓来偏绕九回肠。
留别
作者：黄大临
朝代：宋

桄榔笋白映玉箸，椰子酒清宜具觞。
市井衣裘半夷夏，阴晴朝暮变炎凉。
莫推月色共千里，不寄江南书一行。
无頼笳声上云汉，晓来偏绕九回肠。
青玉案·千锋百嶂宜州路
作者：黄大临
朝代：宋
体裁：词

千锋百嶂宜州路。天黯淡、知人去。晓别吾家黄叔度。弟兄华发，远山修水，异日同归处。樽罍饮散长亭暮。别语缠绵不成句。已断离肠能几许。水村山馆，夜阑无寐，听尽空阶雨。
青玉案·和贺方回韵，送山谷弟贬宜州
作者：黄大临
朝代：宋
体裁：词

千峰百嶂宜州路。天黯淡、知人去。晓别吾家黄叔度。弟兄华发，远山修水，异日同归处。樽罍饮散长亭暮。别语缠绵不成句。已断离肠能几许。水村山馆，夜阑无寐，听尽空阶雨。
青玉案·行人欲上来时路
作者：黄大临
朝代：宋

行人欲上来时路。破晓雾、轻寒去。隔叶子规声暗度。十分酒满，舞茵歌袖，沾夜无寻处。故人近送旌旗暮。但听阳关第三句。欲断离肠馀几许。满天星月，看人憔悴，烛泪垂如雨。
青玉案·行人欲上来时路
作者：黄大临
朝代：宋
体裁：词

行人欲上来时路。破晓雾、轻寒去。隔叶子规声暗度。十分酒满，舞裀歌袖，沾夜无寻处。故人近送旌旗暮。但听阳关第三句。欲断离肠馀几许。满天星月，看人憔悴，烛泪垂如雨。
题哥罗驿竹枝词
作者：黄大临
朝代：宋

尺五攀天天惨颜，盐烟溪瘴锁诸蛮。
平生梦亦未尝处，闻有鸦飞不到山。
风黑马嘶馿瘦岭，日黄人度鬼门关。
黔南此去无多远，想在夕阳猿啸间。
题哥罗驿竹枝词
作者：黄大临
朝代：宋

尺五攀天天惨颜，盐烟溪瘴锁诸蛮。平生梦亦未尝处，闻有鸦飞不到山。风黑马嘶驴瘦岭，日黄人度鬼门关。黔南此去无多远，想在夕阳猿啸间。
中秋舟次沙津
作者：黄大受
朝代：宋

去年中秋月，照我入桂城。今年中秋月，送我到江陵。桂林二千八百里，城边买船发春水。潇湘六月寒如冰，洞庭湖中秋气生。峡江西来雪波急，片帆带雨烟中湿。胡雁不来芦苇秋，风林淅沥生人愁。反思前年风露好，月入金樽醉将倒。如今飘落千万山，烟波瀰漫几时还。露香堂中千百瓮，玉瓶取醉风吹梦。今宵弦管闹繁华，灯火沙头一万家。争似诗翁弄江月，微吟还自汲江花。
中秋舟次沙津
作者：黄大受
朝代：宋

去年中秋月，照我入桂城。
今年中秋月，送我到江陵。
桂林二千八百里，城边买船发春水。
潇湘六月寒如冰，洞庭湖中秋气生。
峡江西来雪波急，片帆带雨烟中湿。
胡雁不来芦苇秋，风林淅沥生人愁。
反思前年风露好，月入金罇醉将倒。
如今飘落千万山，烟波瀰漫几时还。
露香堂中千百瓮，玉瓶取醉风吹梦。
今宵弦管闹繁华，灯火沙头一万家。
争似诗翁弄江月，微吟还自汲江花。
中秋舟次沙津
作者：黄大受
朝代：宋

去年中秋月，照我入桂城。
今年中秋月，送我到江陵。
桂林二千八百里，城邊買船發春水。
瀟湘六月寒如冰，洞庭湖中秋氣生。
峽江西來雪波急，片帆带雨烟中濕。
胡雁不來蘆葦秋，風林淅瀝生人愁。
反思前年風露好，月入金罇醉將倒。
如今飄落千萬山，烟波瀰漫幾時還。
露香堂中千百甕，玉瓶取醉風吹夢。
今宵弦管閙繁華，燈火沙頭一萬家。
爭似詩翁弄江月，微吟還自汲江花。
偶成
作者：黄大受
朝代：宋

高唐作梦时，宋玉乃得见。那知赋说梦，梦外云雨怨。此赋苟不作，应无列女传。蕨薇生山巅，长不踰蓬蒿。松柏生涧底，岁久还干霄。禀质自不同，托身奚必高。绿草何自来，蔓延满中庭。前朝方芟夷，兹视忽已盈。竹间幽兰花，数四移乃成。
偶成·其一
作者：黄大受
朝代：宋

高唐作夢時，宋玉乃得見。
那知賦說夢，夢外雲雨怨。
此賦苟不作，應無列女傳。
偶成·其一
作者：黄大受
朝代：宋
体裁：古风

高唐作梦时，宋玉乃得见。那知赋说梦，梦外云雨怨。此赋苟不作，应无列女传。
偶成·其三
作者：黄大受
朝代：宋

綠草何自來，蔓延滿中庭。
前朝方芟夷，茲視忽已盈。
竹間幽蘭花，數四移乃成。
偶成·其三
作者：黄大受
朝代：宋
体裁：古风

绿草何自来，蔓延满中庭。前朝方芟夷，兹视忽已盈。竹间幽兰花，数四移乃成。
偶成·其二
作者：黄大受
朝代：宋
体裁：古风

蕨薇生山巅，长不踰蓬蒿。松柏生涧底，岁久还干霄。禀质自不同，托身奚必高。
偶成·其二
作者：黄大受
朝代：宋

蕨薇生山巔，長不踰蓬蒿。
松柏生澗底，歲久還干霄。
稟質自不同，托身奚必高。
公安
作者：黄大受
朝代：宋

市人屋井底，栋与江堤平。
大江压堤来，浩浩势欲倾。
古堤腾长蛇，独与江争衡。
积流增巨涨，飘突万马惊。
油河与之合，盘涡沸淜腾。
折旋声汹涌，吞汲翻长鲸。
微茫隔岸村，百尺崩沙赪。
中流有行舟，来往如飞蝇。
巨风推银山，性命鸿毛轻。
设险护东南，天巧如揭绳。
用武莫若荆，豪雄所交争。
玄德欲兴刘，于焉深经营。
坐据此要湍，进退窥敌情。
时事一阨塞，拂衣开西扃。
至今闻西偏，城治余丘陵。
汤汤横乎前，何畏百万兵。
善卫保其吭，坐待其师崩。
更能用吾长，谈笑收其赢。
何者非神机，用之须人英。
机略失所用，山川无常形。
休兵不敢论，凄咽含余情。
公安
作者：黄大受
朝代：宋

市人屋井底，栋与江堤平。大江压堤来，浩浩势欲倾。古堤腾长蛇，独与江争衡。积流增巨涨，飘突万马惊。油河与之合，盘涡沸淜腾。折旋声汹涌，吞汲翻长鲸。微茫隔岸村，百尺崩沙赪。中流有行舟，来往如飞蝇。巨风推银山，性命鸿毛轻。设险护东南，天巧如揭绳。用武莫若荆，豪雄所交争。玄德欲兴刘，于焉深经营。坐据此要湍，进退窥敌情。时事一阨塞，拂衣开西扃。至今闻西偏，城治馀丘陵。汤汤横乎前，何畏百万兵。善卫保其吭，坐待其师崩。更能用吾长，谈笑收其赢。何者非神机，用之须人英。机略失所用，山川无常形。休兵不敢论，凄咽含馀情。
公安
作者：黄大受
朝代：宋

市人屋井底，棟與江堤平。
大江壓堤來，浩浩勢欲傾。
古堤騰長蛇，獨與江爭衡。
積流增巨漲，飄突萬馬驚。
油河與之合，盤渦沸淜騰。
折旋聲洶涌，吞汲翻長鯨。
微茫隔岸村，百尺崩沙赬。
中流有行舟，來往如飛蠅。
巨風推銀山，性命鴻毛輕。
設險護東南，天巧如揭繩。
用武莫若荆，豪雄所交爭。
玄德欲興劉，於焉深經營。
坐據此要湍，進退窺敵情。
時事一阨塞，拂衣開西扃。
至今聞西偏，城治餘丘陵。
湯湯橫乎前，何畏百萬兵。
善衛保其吭，坐待其師崩。
更能用吾長，談笑收其贏。
何者非神機，用之須人英。
機略失所用，山川無常形。
休兵不敢論，凄咽含餘情。
公安寓館夜立觀前用載韻
作者：黄大受
朝代：宋

翛翛一古觀，我到夜何其。
仙磬吟風殿，幽人汲露池。
星沉螢聚水，月倒兔懸籬。
四起鍾聲亂，凌風欲化肌。
公安寓馆夜立观前用载韵
作者：黄大受
朝代：宋
体裁：五言律诗

翛翛一古观，我到夜何其。仙磬吟风殿，幽人汲露池。星沉萤聚水，月倒兔悬篱。四起钟声乱，凌风欲化肌。
即事
作者：黄大受
朝代：宋

路轉欹橋曲，陰陰石磴低。
紫藤藟碧樹，紅葉繡清溪。
草露明侵徑，秋香暗刺衣。
前灘水聲好，欲趁釣魚磯。
即事
作者：黄大受
朝代：宋

路转攲桥曲，阴阴石磴低。紫藤藟碧树，红叶绣清溪。草露明侵径，秋香暗刺衣。前滩水声好，欲趁钓鱼矶。
即事
作者：黄大受
朝代：宋

路转欹桥曲，阴阴石磴低。
紫藤藟碧树，红叶绣清溪。
草露明侵径，秋香暗刺衣。
前滩水声好，欲趁钓鱼矶。
呈魯齋提刑伯
作者：黄大受
朝代：宋

散盡黄金與客休，田園不爲子孫謀。
白頭更自嫌多累，尚有瀟湘萬卷樓。
呈鲁斋提刑伯
作者：黄大受
朝代：宋
体裁：七言绝句

散尽黄金与客休，田园不为子孙谋。白头更自嫌多累，尚有潇湘万卷楼。
宁化白水砌甲子春
作者：黄大受
朝代：宋

雪瀑从天下，馀流亦建瓴。双崖秋气逼，九地殷雷声。虎穴山川险，蛟涎草木腥。负鹾由此径，异日不堪行。
宁化白水磜甲子春
作者：黄大受
朝代：宋

雪瀑从天下，余流亦建瓴。
双崖秋气逼，九地殷雷声。
虎穴山川险，蛟涎草木腥。
负鹾由此径，异日不堪行。
宿岳阳张漕书堂
作者：黄大受
朝代：宋
体裁：五言律诗

云低风转冷，黯黯起秋阴。薄暮细雨过，小窗寒气侵。关山千里梦，骨肉十年心。病意兼归意，攒眉写万金。
宿岳陽張漕書堂
作者：黄大受
朝代：宋

雲低風轉冷，黯黯起秋陰。
薄暮細雨過，小窗寒氣侵。
關山千里夢，骨肉十年心。
病意兼歸意，攢眉寫萬金。
寧化白水磜甲子春
作者：黄大受
朝代：宋

雪瀑從天下，餘流亦建瓴。
雙崖秋氣逼，九地殷雷聲。
虎穴山川險，蛟涎草木腥。
負鹺由此徑，異日不堪行。
廉泉
作者：黄大受
朝代：宋

一泓落古寺，三赤开方池。怀山决渎后，烁石流金时。君看此廉泉，不增亦不亏。炯炯玉色透，灿灿金沙辉。朅来临古亭，石铫行相随。呼童试春芽，活火烹新奇。一咽利喉吻，再啜心神怡。泠然清风来，玉液通华池。忆我心地初，与水同一几。心泉本无事，何必希夷齐。曰泉已强名，况复有是非。一笑付自然，贪廉吾不知。
廉泉
作者：黄大受
朝代：宋

一泓落古寺，三赤开方池。
怀山决渎后，烁石流金时。
君看此廉泉，不增亦不亏。
炯炯玉色透，灿灿金沙辉。
朅来临古亭，石铫行相随。
呼童试春芽，活火烹新奇。
一咽利喉吻，再啜心神怡。
泠然清风来，玉液通华池。
忆我心地初，与水同一几。
心泉本无事，何必希夷齐。
曰泉已强名，况復有是非。
一笑付自然，贪廉吾不知。
廉泉
作者：黄大受
朝代：宋

一泓落古寺，三赤開方池。
懷山决瀆後，爍石流金時。
君看此廉泉，不增亦不虧。
炯炯玉色透，燦燦金沙輝。
朅來臨古亭，石銚行相隨。
呼童試春芽，活火烹新奇。
一咽利喉吻，再啜心神怡。
泠然清風來，玉液通華池。
憶我心地初，與水同一幾。
心泉本無事，何必希夷齊。
曰泉已强名，况復有是非。
一笑付自然，貪廉吾不知。
归来
作者：黄大受
朝代：宋
体裁：五言律诗

近日多骚客，吾衰不可追。松间哦鲁颂，花下看唐诗。好鸟山深语，寒蝉日暮悲。此声良叶律，新句总堪疑。
早作
作者：黄大受
朝代：宋

星光欲沒曉光連，霞暈紅浮一角天。
乾盡小園花上露，日痕恰恰到窗前。
早作
作者：黄大受
朝代：宋

星光欲没晓光连，霞晕红浮一角天。乾尽小园花上露，日痕恰恰到窗前。
早作
作者：黄大受
朝代：宋

星光欲没晓光连，霞晕红浮一角天。
干尽小园花上露，日痕恰恰到窗前。
春日田家三首
作者：黄大受
朝代：宋

凛寒陵熙春，谁为禦其侮。酸风吹积雪，浓云洒飞雨。农夫荷耒耜，俶载耕斥卤。为其有身累，宁免自辛苦。妻儿送中饭，冻凌强欲吐。晚归极困倦，倒睡带泥土。朝来天光开，红紫新媚妩。南园踏青人，日暮犹歌舞。二月祭社时，相呼过前林。磨刀向猪羊，穴地安釜鬵。老幼相后先，再拜整衣襟。酾酒卜筊杯，庶知神灵歆。得吉共称好，足慰今年心。祭馀就广坐，不间富与贫。所会虽里闾，亦有连亲姻。持殽相遗献，聊以通殷勤。共说天气佳，晴暖宜蚕春。且愿雨水匀，秋熟还相亲。酒酣归路暄，桑柘影在身。倾攲半人扶，大笑亦大嗔。勿谓浊世中，而无羲皇民。清明百草春，家家上丘墓。南邻去年冬，祸痛及翁妪。酒殽罗新阡，蹙頞见追慕。旧时细君坟，望见泪已注。纸钱风飘飘，世用此文具。其间无纸者，已无子孙故。有纸与无纸，百步五十步。
春日田家三首·其一
作者：黄大受
朝代：宋

凛寒陵熙春，谁为御其侮。
酸风吹积雪，浓云洒飞雨。
农夫荷耒耜，俶载耕斥卤。
为其有身累，宁免自辛苦。
妻儿送中饭，冻凌强欲吐。
晚归极困倦，倒睡带泥土。
朝来天光开，红紫新媚妩。
南园踏青人，日暮犹歌舞。
春日田家三首·其一
作者：黄大受
朝代：宋

凛寒陵熙春，谁为禦其侮。酸风吹积雪，浓云洒飞雨。农夫荷耒耜，俶载耕斥卤。为其有身累，宁免自辛苦。妻儿送中饭，冻凌强欲吐。晚归极困倦，倒睡带泥土。朝来天光开，红紫新媚妩。南园踏青人，日暮犹歌舞。
春日田家三首·其一
作者：黄大受
朝代：宋

凜寒陵熙春，誰爲禦其侮。
酸風吹積雪，濃雲灑飛雨。
農夫荷耒耜，俶載耕斥鹵。
爲其有身累，寧免自辛苦。
妻兒送中飯，凍凌强欲吐。
晚歸極困倦，倒睡带泥土。
朝來天光開，紅紫新媚嫵。
南園踏青人，日暮猶歌舞。
春日田家三首·其三
作者：黄大受
朝代：宋
体裁：古风

清明百草春，家家上丘墓。南邻去年冬，祸痛及翁妪。酒殽罗新阡，蹙頞见追慕。旧时细君坟，望见泪已注。纸钱风飘飘，世用此文具。其间无纸者，已无子孙故。有纸与无纸，百步五十步。
春日田家三首·其三
作者：黄大受
朝代：宋

清明百草春，家家上丘墓。
南鄰去年冬，禍痛及翁嫗。
酒殽羅新阡，蹙頞見追慕。
舊時細君墳，望見淚已注。
紙錢風飄飄，世用此文具。
其間無紙者，已無子孫故。
有紙與無紙，百步五十步。
春日田家三首·其二
作者：黄大受
朝代：宋

二月祭社时，相呼过前林。
磨刀向猪羊，穴地安釜鬵。
老幼相后先，再拜整衣襟。
酾酒卜筊杯，庶知神灵歆。
得吉共称好，足慰今年心。
祭余就广坐，不间富与贫。
所会虽里闾，亦有连亲姻。
持殽相遗献，聊以通殷勤。
共说天气佳，晴暖宜蚕春。
且愿雨水匀，秋熟还相亲。
酒酣归路暄，桑柘影在身。
倾欹半人扶，大笑亦大嗔。
勿谓浊世中，而无羲皇民。
春日田家三首·其二
作者：黄大受
朝代：宋

二月祭社时，相呼过前林。磨刀向猪羊，穴地安釜鬵。老幼相后先，再拜整衣襟。酾酒卜筊杯，庶知神灵歆。得吉共称好，足慰今年心。祭馀就广坐，不间富与贫。所会虽里闾，亦有连亲姻。持殽相遗献，聊以通殷勤。共说天气佳，晴暖宜蚕春。且愿雨水匀，秋熟还相亲。酒酣归路暄，桑柘影在身。倾攲半人扶，大笑亦大嗔。勿谓浊世中，而无羲皇民。
春日田家三首·其二
作者：黄大受
朝代：宋

二月祭社時，相呼過前林。
磨刀向豬羊，穴地安釜鬵。
老幼相後先，再拜整衣襟。
釃酒卜筊杯，庶知神靈歆。
得吉共稱好，足慰今年心。
祭餘就廣坐，不間富與貧。
所會雖里閭，亦有連親姻。
持殽相遺獻，聊以通殷勤。
共說天氣佳，晴暖宜蠶春。
且願雨水勻，秋熟還相親。
酒酣歸路暄，桑柘影在身。
傾欹半人扶，大笑亦大嗔。
勿謂濁世中，而無羲皇民。
昭潭寄內人
作者：黄大受
朝代：宋

不接安書動隔年，二千里外極懸懸。
老親强健知勤饌，諸子癡頑恐費鞭。
幸有田園堪卒歲，使知詩禮可無錢。
客中亦有風流罪，長伴梅花對月眠。
昭潭寄内人
作者：黄大受
朝代：宋
体裁：七言律诗

不接安书动隔年，二千里外极悬悬。老亲强健知勤馔，诸子痴顽恐费鞭。幸有田园堪卒岁，使知诗礼可无钱。客中亦有风流罪，长伴梅花对月眠。
晚步
作者：黄大受
朝代：宋

扇小葛衣輕，風清草路平。
水聲逢石怒，烟素近山明。
喚犢牛回顧，驚人犬倒行。
耨夫方到屋，月已屋頭生。
晚步
作者：黄大受
朝代：宋
体裁：五言律诗

扇小葛衣轻，风清草路平。水声逢石怒，烟素近山明。唤犊牛回顾，惊人犬倒行。耨夫方到屋，月已屋头生。
枝江九日简周宰
作者：黄大受
朝代：宋

日车不照出郊车，门外天阴云尚粗。青州未有居士供，白衣知是谁家奴。江山有恨横饥眼，茱菊无情对卧壶。赢得闲关吟苦句，定无人敢唤催租。
枝江九日简周宰
作者：黄大受
朝代：宋

日车不照出郊车，门外天阴云尚麤。
青州未有居士供，白衣知是谁家奴。
江山有恨横饥眼，茱菊无情对卧壶。
赢得闲关吟苦句，定无人敢唤催租。
枝江九日簡周宰
作者：黄大受
朝代：宋

日車不照出郊車，門外天陰雲尚麤。
青州未有居士供，白衣知是誰家奴。
江山有恨橫饑眼，茱菊無情對卧壺。
贏得閑關吟苦句，定無人敢喚催租。
梅
作者：黄大受
朝代：宋

自見梅開後，相看不暫離。
只因愁落去，不忍看繁時。
佳實羹堪味，遺音角可期。
牡丹專富貴，春盡却空枝。
梅
作者：黄大受
朝代：宋
体裁：五言律诗

自见梅开后，相看不暂离。只因愁落去，不忍看繁时。佳实羹堪味，遗音角可期。牡丹专富贵，春尽却空枝。
梅川呈同舟游仲发时中流失舟故云
作者：黄大受
朝代：宋

投晚钟公渡放船，急流送我转千山。
羣犀戏浴江含石，饥雁悲鸣橹下滩。
吟骨欲投鱼腹葬，梦魂那许蝶身闲。
可怜八尺奇男子，不作当年跛足看。
梅川呈同舟游仲发时中流失舟故云
作者：黄大受
朝代：宋

投晚钟公渡放船，急流送我转千山。群犀戏浴江含石，饥雁悲鸣橹下滩。吟骨欲投鱼腹葬，梦魂那许蝶身闲。可怜八尺奇男子，不作当年跛足看。
梅川呈同舟游仲發時中流失舟故云
作者：黄大受
朝代：宋

投晚鍾公渡放船，急流送我轉千山。
羣犀戲浴江含石，饑雁悲鳴櫓下灘。
吟骨欲投魚腹葬，夢魂那許蝶身閑。
可憐八尺奇男子，不作當年跛足看。
歸來
作者：黄大受
朝代：宋

近日多騷客，吾衰不可追。
松間哦魯頌，花下看唐詩。
好鳥山深語，寒蟬日暮悲。
此聲良叶律，新句總堪疑。
江行万里图
作者：黄大受
朝代：宋

雪山西来接海白，天之所以限南北。
谁人胸裏着舆图，挥斥荆吴入绡墨。
浓浓淡淡两岸山，烟波瀰茫江面宽。
水空漠漠鸟飞绝，渐看渐远天漫漫。
客舟泝流先后去，风帆饱腹如飞舞。
有时小艇绝波来，不知何处横江渡。
钟山隠隠开金陵，雨花台前留玉京。
汀洲劣处小孤出，垂杨绿引浔阳城。
蕲黄紫翠照卷雪，武昌楼台半明灭。
周郎赤壁杳难凭，洞庭寒烟蒙孤月。
西江耿耿沙籀清，三十六湾斜照明。
黄陵庙深楚山阔，九疑成削黏天青。
我来展轴惊快覩，恍然对面水仙府。
片时行尽江南天，吊古何劳出门去。
南巡真人忘却归，轩辕龙去眇难追。
咸池曲绝谁奏乐，风雨啼痕满竹枝。
六朝虎士工设险，蹴踏沧波当挥剑。
血流不惜惜江流，肯放飞埃过天堑。
滥觞曾闻荡雍丘，楫声若为空悠悠。
江声至今恨不尽，枉白万古英雄头。
两阶干羽享波后，八公草木今健否。
长安正在碧云边，斜日西风重回首。
江行万里图
作者：黄大受
朝代：宋

雪山西来接海白，天之所以限南北。谁人胸里著舆图，挥斥荆吴入绡墨。浓浓淡淡两岸山，烟波瀰茫江面宽。水空漠漠鸟飞绝，渐看渐远天漫漫。客舟溯流先后去，风帆饱腹如飞舞。有时小艇绝波来，不知何处横江渡。钟山隐隐开金陵，雨花台前留玉京。汀洲劣处小孤出，垂杨绿引浔阳城。蕲黄紫翠照卷雪，武昌楼台半明灭。周郎赤壁杳难凭，洞庭寒烟濛孤月。西江耿耿沙籀清，三十六湾斜照明。黄陵庙深楚山阔，九疑成削黏天青。我来展轴惊快睹，恍然对面水仙府。片时行尽江南天，吊古何劳出门去。南巡真人忘却归，轩辕龙去眇难追。咸池曲绝谁奏乐，风雨啼痕满竹枝。六朝虎士工设险，蹴踏沧波当挥剑。血流不惜惜江流，肯放飞埃过天堑。滥觞曾闻荡雍丘，楫声若为空悠悠。江声至今恨不尽，枉白万古英雄头。两阶干羽享波后，八公草木今健否。长安正在碧云边，斜日西风重回首。
江行萬里圖
作者：黄大受
朝代：宋

雪山西來接海白，天之所以限南北。
誰人胸裏著輿圖，揮斥荆吳入綃墨。
濃濃淡淡兩岸山，烟波瀰茫江面寬。
水空漠漠鳥飛絕，漸看漸遠天漫漫。
客舟泝流先後去，風帆飽腹如飛舞。
有時小艇絕波來，不知何處橫江渡。
鍾山隠隠開金陵，雨花臺前留玉京。
汀洲劣處小孤出，垂楊綠引潯陽城。
蘄黄紫翠照卷雪，武昌樓臺半明滅。
周郎赤壁杳難憑，洞庭寒烟濛孤月。
西江耿耿沙籀清，三十六灣斜照明。
黄陵廟深楚山闊，九疑成削黏天青。
我來展軸驚快覩，恍然對面水仙府。
片時行盡江南天，吊古何勞出門去。
南巡真人忘却歸，軒轅龍去眇難追。
咸池曲絕誰奏樂，風雨啼痕滿竹枝。
六朝虎士工設險，蹴踏滄波當揮劍。
血流不惜惜江流，肯放飛埃過天塹。
濫觴曾聞蕩雍丘，楫聲若爲空悠悠。
江聲至今恨不盡，枉白萬古英雄頭。
兩階干羽享波后，八公草木今健否。
長安正在碧雲邊，斜日西風重回首。
沙头秋晚
作者：黄大受
朝代：宋
体裁：七言律诗

霜风吹冻玉池冰，留滞周南尚未行。病久故园千里梦，夜寒孤舍一枝灯。愁缘南贾归舟影，心断黄芦落雁声。老剑已闲头已白，祇堪吟咏课归程。
沙頭秋晚
作者：黄大受
朝代：宋

霜風吹凍玉池冰，留滯周南尚未行。
病久故園千里夢，夜寒孤舍一枝燈。
愁緣南賈歸舟影，心斷黄蘆落雁聲。
老劍已閑頭已白，祇堪吟詠課歸程。
油口夜飲醉卧一室及覺三鼓矣秋夜新冷雨濕蟲鳴展轉不能成寐於是浩然有歸志
作者：黄大受
朝代：宋

一榻翛然著醉儂，沉沉清夜大槐宮。
夢回作惡酒氣重，枕上不眠歸興濃。
點滴落階添悶雨，清哀遶壁訴寒蟲。
計行良未成端緒，何處高樓撞曉鍾。
油口夜饮醉卧一室及觉三鼓矣秋夜新冷雨湿虫鸣展转不能成寐于是浩然有归志
作者：黄大受
朝代：宋

一榻翛然着醉侬，沉沉清夜大槐宫。
梦回作恶酒气重，枕上不眠归兴浓。
点滴落阶添闷雨，清哀遶壁诉寒虫。
计行良未成端绪，何处高楼撞晓钟。
油口夜饮醉卧一室及觉三鼓矣秋夜新冷雨湿虫鸣展转不能成寐于是浩然有归志
作者：黄大受
朝代：宋

一榻翛然著醉侬，沉沉清夜大槐宫。梦回作恶酒气重，枕上不眠归兴浓。点滴落阶添闷雨，清哀绕壁诉寒虫。计行良未成端绪，何处高楼撞晓钟。
由洞庭入五田
作者：黄大受
朝代：宋

一汀紅糝蓼花天，滴滴清寒曉露圓。
回首洞庭山半點，傷心桂嶺路三千。
詩魂夜寄青林月，漁唱聲回綠樹烟。
却笑陶朱不如我，我無西子與同船。
由洞庭入五田
作者：黄大受
朝代：宋
体裁：七言律诗

一汀红糁蓼花天，滴滴清寒晓露圆。回首洞庭山半点，伤心桂岭路三千。诗魂夜寄青林月，渔唱声回绿树烟。却笑陶朱不如我，我无西子与同船。
病起
作者：黄大受
朝代：宋
体裁：七言律诗

煮药炉边过一春，瘦骸唯与病相亲。雨多药裹易生晕，润透巾纱懒拂尘。枕上最宜思过眚，静中倒得养精神。不辞小现维摩诘，只恐今无问病人。
病起
作者：黄大受
朝代：宋

煮藥爐邊過一春，瘦骸唯與病相親。
雨多藥裹易生暈，潤透巾紗懶拂塵。
枕上最宜思過眚，靜中倒得養精神。
不辭小現維摩詰，只恐今無問病人。
秋夜讀書
作者：黄大受
朝代：宋

青燈敞虛堂，微風動衣襟。
兀坐耽塵編，起觀星河沉。
古人豈可見，所希見其心。
終然發永歎，不寐鳴床琴。
秋夜读书
作者：黄大受
朝代：宋
体裁：古风

青灯敞虚堂，微风动衣襟。兀坐耽尘编，起观星河沉。古人岂可见，所希见其心。终然发永叹，不寐鸣床琴。
竹
作者：黄大受
朝代：宋
体裁：五言绝句

虚心怀月明，劲节挺玉立。岂是外春风，春风无处入。
竹
作者：黄大受
朝代：宋

虛心懷月明，勁節挺玉立。
豈是外春風，春風無處入。
織女蟲
作者：黄大受
朝代：宋

灝氣逼星河，佳期匝眼過。
草間聞織急，天上想寒多。
燭裏顰挑錦，邊頭冷枕戈。
終宵弄機杼，柰此月明何。
织女虫
作者：黄大受
朝代：宋

灏气逼星河，佳期匝眼过。
草间闻织急，天上想寒多。
烛裏颦挑锦，边头冷枕戈。
终宵弄机杼，柰此月明何。
织女虫
作者：黄大受
朝代：宋

灏气逼星河，佳期匝眼过。草间闻织急，天上想寒多。烛里颦挑锦，边头冷枕戈。终宵弄机杼，柰此月明何。
老寋行
作者：黄大受
朝代：宋

朔風狂驚岷峨流，帝敕雲螭藩四州。
頷珠千載化老寋，一變爲回鐍川鍵。
蠶叢簸弄幾爲翻，欲捲全蜀淪腥膻。
瞿塘下連滄海脈，愁積溟漲牽鰲極。
臣冰呼天天不聞，快斥金翅清江氛。
連環不解萬古鐵，陽侯依舊千江月。
紫庭登奏尤其元，西州之功不補愆。
清源血食天地久，其於冰兮亦何有。
老寋行
作者：黄大受
朝代：宋

朔风狂惊岷峨流，帝敕云螭藩四州。
颔珠千载化老寋，一变为回鐍川键。
蚕丛簸弄几为翻，欲捲全蜀沦腥膻。
瞿塘下连沧海脉，愁积溟涨牵鰲极。
臣冰呼天天不闻，快斥金翅清江氛。
连环不解万古铁，阳侯依旧千江月。
紫庭登奏尤其元，西州之功不补愆。
清源血食天地久，其于冰兮亦何有。
老寋行
作者：黄大受
朝代：宋

朔风狂惊岷峨流，帝敕云螭藩四州。颔珠千载化老寋，一变为回鐍川键。蚕丛簸弄几为翻，欲捲全蜀沦腥膻。瞿塘下连沧海脉，愁积溟涨牵鳌极。臣冰呼天天不闻，快斥金翅清江氛。连环不解万古铁，阳侯依旧千江月。紫庭登奏尤其元，西州之功不补愆。清源血食天地久，其于冰兮亦何有。
荆州人种秧击缶于田间以乐农者呜呼其犹有先王之世之遗意欤
作者：黄大受
朝代：宋
体裁：七言绝句

鼓声响答缶声喧，歌笑声多日易昏。尚有乐农遗意在，要知此地近中原。
荆州人種秧擊缶于田間以樂農者嗚呼其猶有先王之世之遺意歟
作者：黄大受
朝代：宋

鼓聲響答缶聲喧，歌笑聲多日易昏。
尚有樂農遺意在，要知此地近中原。
讀四皓傳
作者：黄大受
朝代：宋

白雲茫茫歌紫芝，人間無路瞻尨眉。
太子介使招忽往，高祖問省心先知。
翁身商山名八極，此時不出漢事危。
敢惜雙足惜漢鼎，非私劉氏私黔黎。
欠呵千年橘中棋，華陰墮馿者爲誰。
读四皓传
作者：黄大受
朝代：宋

白云茫茫歌紫芝，人间无路瞻尨眉。
太子介使招忽往，高祖问省心先知。
翁身商山名八极，此时不出汉事危。
敢惜双足惜汉鼎，非私刘氏私黔黎。
欠呵千年橘中棋，华阴堕馿者为谁。
读四皓传
作者：黄大受
朝代：宋

白云茫茫歌紫芝，人间无路瞻尨眉。太子介使招忽往，高祖问省心先知。翁身商山名八极，此时不出汉事危。敢惜双足惜汉鼎，非私刘氏私黔黎。欠呵千年橘中棋，华阴堕驴者为谁。
遣載入閩從李守約
作者：黄大受
朝代：宋

考亭高弟說烏洲，小子何妨作遠遊。
問學再三勤講貫，立身第一在操脩。
機心僅可文章用，邪說毋從釋老求。
更做程文須典實，年來華藻近輕浮。
遣载入闽从李守约
作者：黄大受
朝代：宋

考亭高弟说乌洲，小子何妨作远游。
问学再三勤讲贯，立身第一在操修。
机心仅可文章用，邪说毋从释老求。
更做程文须典实，年来华藻近轻浮。
遣载入闽从李守约
作者：黄大受
朝代：宋

考亭高弟说乌洲，小子何妨作远游。问学再三勤讲贯，立身第一在操脩。机心仅可文章用，邪说毋从释老求。更做程文须典实，年来华藻近轻浮。
郁孤
作者：黄大受
朝代：宋

台高日欲暝，晚眺眼增明。叠嶂罗云树，双流抱粉城。低浮烟万栋，清送月三更。尚约秋吟夜，江声带雨听。
鬰孤
作者：黄大受
朝代：宋

台高日欲暝，晚眺眼增明。
迭嶂罗云树，双流抱粉城。
低浮烟万栋，清送月三更。
尚约秋吟夜，江声带雨听。
鬰孤
作者：黄大受
朝代：宋

臺高日欲暝，晚眺眼增明。
疊嶂羅雲樹，雙流抱粉城。
低浮烟萬棟，清送月三更。
尚約秋吟夜，江聲带雨聽。
入萍鄉道中
作者：黄大臨
朝代：宋

路入前村信馬行，野花香好不知名。
官卑無補公家事，時向田家問耦耕。
句·其一
作者：黄大臨
朝代：宋

南山占相去，方石爲誰存。
句·其三
作者：黄大臨
朝代：宋

急雪鶺鴒相並影，驚風鴻雁不成行。
句·其二
作者：黄大臨
朝代：宋

虎子養溪魚。
奉寄子由
作者：黄大臨
朝代：宋

鐘鼎功名淹管庫，朝廷翰墨寫風煙。
遙知道院頗岑寂，定是壺中第幾天。
歷下笑談漫一夢，江南消息又餘年。
動心忍性非無意，吏部如今信大顛。
留別
作者：黄大臨
朝代：宋

桄榔笋白映玉箸，椰子酒清宜具觴。
市井衣裘半夷夏，陰晴朝暮變炎凉。
莫推月色共千里，不寄江南書一行。
無頼笳聲上雲漢，曉來偏繞九回腸。
雙井敝廬之東得勝地一區長林巨麓危峰四環泉甘土肥可以結茅菴居是在寅山之頦命曰寅菴喜成四詩遠寄魯直可同魏都士人共和之·其一
作者：黄大臨
朝代：宋

一溪婉婉如平篆，四野青青似畫圖。
阮客放船迷洞府，化人携袂到清都。
山中安用名丞相，天下於今得廣居。
我即其間構宮室，預愁帝夢有華胥。
雙井敝廬之東得勝地一區長林巨麓危峰四環泉甘土肥可以結茅菴居是在寅山之頦命曰寅菴喜成四詩遠寄魯直可同魏都士人共和之·其三
作者：黄大臨
朝代：宋

手把齊民種蒔書，莎衫臺笠事耘鋤。
夏栽醉竹餘千个，春糞辰瓜滿百區。
早秫旋舂嘗麴藥，新粱炊熟自樵蘇。
日西杖屨行山口，招得鄰丁作飲徒。
雙井敝廬之東得勝地一區長林巨麓危峰四環泉甘土肥可以結茅菴居是在寅山之頦命曰寅菴喜成四詩遠寄魯直可同魏都士人共和之·其二
作者：黄大臨
朝代：宋

山前有路到華胥，下即乾坤極海隅。
西接洞庭開曉楚，東傾彭蠡浸晴吳。
四時更代觀形化，萬物推移見尾閭。
此世人人少閑暇，每携樽酒自看書。
雙井敝廬之東得勝地一區長林巨麓危峰四環泉甘土肥可以結茅菴居是在寅山之頦命曰寅菴喜成四詩遠寄魯直可同魏都士人共和之·其四
作者：黄大臨
朝代：宋

招得鄰丁作飲徒，山家肴蔬蓋胥疏。
就根煨笋連黄籜，和蒂栽瓜带綠鬚。
羹熟澤中親射雁，膾成溪上自罾魚。
遠懷羊仲荒三徑，能似林間今日無。
題哥羅驛竹枝詞
作者：黄大臨
朝代：宋

尺五攀天天慘顔，鹽煙溪瘴鎖諸蠻。
平生夢亦未嘗處，聞有鴉飛不到山。
風黑馬嘶馿瘦嶺，日黄人度鬼門關。
黔南此去無多遠，想在夕陽猿嘯間。
华亭山房象山
作者：黄大舆
朝代：宋

客游厌城市，僧房见岩壑。
伟石罗众峯，寒砂结层堮。
为谷既窈窕，置岭復绵邈。
溪源互相注，花草纷已错。
空闻先王梦，徒观楚臣作。
行云在俛仰，北渚应酬酢。
天机契如幻，意匠起冥漠。
周流属多豫，寤寐欣所託。
有怀山中人，从尔芳杜若。
华亭山房象山
作者：黄大舆
朝代：宋

客游厌城市，僧房见岩壑。伟石罗众峰，寒砂结层堮。为谷既窈窕，置岭复绵邈。溪源互相注，花草纷已错。空闻先王梦，徒观楚臣作。行云在俛仰，北渚应酬酢。天机契如幻，意匠起冥漠。周流属多豫，寤寐欣所托。有怀山中人，从尔芳杜若。
更漏子·怜宋玉、许王昌
作者：黄大舆
朝代：宋
体裁：词

怜宋玉、许王昌。东西邻短墙。
虞美人·世间离恨何时了
作者：黄大舆
朝代：宋
体裁：词

世间离恨何时了。不为英雄少。楚歌声起霸图休。玉帐佳人血泪、满东流。葛荒葵老芜城暮。玉貌知何处。至今芳草解婆娑。只有当时魂魄、未消磨。
華亭山房象山
作者：黄大輿
朝代：宋

客游厭城市，僧房見巖壑。
偉石羅衆峯，寒砂結層堮。
爲谷既窈窕，置嶺復綿邈。
溪源互相注，花草紛已錯。
空聞先王夢，徒觀楚臣作。
行雲在俛仰，北渚應酬酢。
天機契如幻，意匠起冥漠。
周流屬多豫，寤寐欣所託。
有懷山中人，從爾芳杜若。
鹧鸪天·先自春光似酒浓
作者：黄夫人
朝代：宋
体裁：词

先自春光似酒浓。时听莺语透帘栊。小桥杨柳飘香絮，山寺绯桃散落红。莺渐老，蝶西东。春归难觅恨无穷。侵阶草色迷朝雨，满地梨花逐晓风。
句
作者：黄夷简
朝代：宋

宿雨一番蔬甲嫩，春山几焙茗旗香。襟带巴连蜀，封疆楚接吴。
句·其一
作者：黄夷简
朝代：宋
体裁：句

宿雨一番蔬甲嫩，春山几焙茗旗香。
句·其二
作者：黄夷简
朝代：宋
体裁：句

襟带巴连蜀，封疆楚接吴。
咏华林书院
作者：黄夷简
朝代：宋

桐轩潇洒远尘机，伯始英风世不衰。
千亩自封轻渭叟，五经同拜重宣尼。
衣无常主门多义，仓有余粮俗共熙。
仁智眼前从所乐，利名身外更何思。
琴清善召云中鹤，床稳高蓍叶上龟。
茶煮玉泉僧至日，酒蒭金蚁菊芳时。
往来虚席宾朋盛，朝暮过堂子弟奇。
万卷诗书归腹箧，地仙踪迹少人知。
咏华林书院
作者：黄夷简
朝代：宋
体裁：七言排律

桐轩潇洒远尘机，伯始英风世不衰。千亩自封轻渭叟，五经同拜重宣尼。衣无常主门多义，仓有馀粮俗共熙。仁智眼前从所乐，利名身外更何思。琴清善召云中鹤，床稳高蓍叶上龟。茶煮玉泉僧至日，酒刍金蚁菊芳时。往来虚席宾朋盛，朝暮过堂子弟奇。万卷诗书归腹箧，地仙踪迹少人知。
句·其一
作者：黄夷簡
朝代：宋

宿雨一番蔬甲嫩，春山幾焙茗旗香。
句·其二
作者：黄夷簡
朝代：宋

襟带巴連蜀，封疆楚接吳。
詠華林書院
作者：黄夷簡
朝代：宋

桐軒瀟灑遠塵機，伯始英風世不衰。
千畝自封輕渭叟，五經同拜重宣尼。
衣無常主門多義，倉有餘糧俗共熙。
仁智眼前從所樂，利名身外更何思。
琴清善召雲中鶴，床穩高蓍葉上龜。
茶煮玉泉僧至日，酒蒭金蟻菊芳時。
往來虛席賓朋盛，朝暮過堂子弟奇。
萬卷詩書歸腹篋，地仙蹤跡少人知。
北楼
作者：黄奕
朝代：宋

百尺危楼四远明，人从鰲背戏沧溟。
干坤到处皆在目，山海何人更作经。
北楼
作者：黄奕
朝代：宋

百尺危楼四远明，人从鳌背戏沧溟。乾坤到处皆在目，山海何人更作经。
北樓
作者：黄奕
朝代：宋

百尺危樓四遠明，人從鰲背戲滄溟。
乾坤到處皆在目，山海何人更作經。
題淮陰侯廟
作者：黄好謙
朝代：宋

築壇拜日恩雖重，躡足封時慮已深。
隆準早知同鳥喙，將軍應起五湖心。
题淮阴侯庙
作者：黄好谦
朝代：宋
体裁：七言绝句

筑坛拜日恩虽重，蹑足封时虑已深。隆准早知同鸟喙，将军应起五湖心。
浪淘沙
作者：黄妙修
朝代：宋

稽首大罗天。法眷姻缘。如花玉貌正当年。帐冷帏空孤枕畔，枉自熬煎。为此建斋筵。追荐心虔。亡魂超度意无牵。急到蓝桥来解渴，同做神仙。
归时作
作者：黄子信
朝代：宋
体裁：七言绝句

笑倩西风拂旧埃，归时行李似初来。也知三载清贫好，博得一家强健回。
投杨帅长孺
作者：黄子信
朝代：宋

六年两度拜宸旒，换得青衫白上头。
飞鹊祇因无树绕，穷猿何暇择林投。
明知着脚当来误，几欲抽身不自由。
安得有钱了官债，便无三径也归休。
投杨帅长孺
作者：黄子信
朝代：宋

六年两度拜宸旒，换得青衫白上头。飞鹊祇因无树绕，穷猿何暇择林投。明知著脚当来误，几欲抽身不自由。安得有钱了官债，便无三径也归休。
投楊帥長孺
作者：黄子信
朝代：宋

六年兩度拜宸旒，換得青衫白上頭。
飛鵲祇因無樹繞，窮猿何暇擇林投。
明知著脚當來誤，幾欲抽身不自由。
安得有錢了官債，便無三徑也歸休。
歸時作
作者：黄子信
朝代：宋

笑倩西風拂舊埃，歸時行李似初來。
也知三載清貧好，博得一家强健回。
水调歌头
作者：黄子功
朝代：宋

绾纤钓台下，敛衽谒严陵。石矶封藓，一笑挟策独先登。山献修蛾几抹，江绕青罗千顷，今古富春声。行有二三子，心迹喜双清。吊羊裘，追往躅，尚仪型。丹青洒落三反，谁动紫垣星。重袖调元大手，归傲纶巾一线，志不在寒鲸。千载仰风节，鸿鹄自冥冥。
水调歌头·绾纤钓台下
作者：黄子功
朝代：宋
体裁：词

绾纤钓台下，敛任谒严陵。
石矶封藓，一笑挟策独先登。
山献修蛾几抹，江绕青罗千顷，今古富春声。
行有二三子，心迹喜双清。
吊羊裘，追往躅，尚仪型。
丹青洒落三反，谁动紫垣星。
重袖调元大手，归傲纶巾一线，志不在寒鲸。
千载仰风节，鸿鹄自冥冥。
題湧月亭二首·其一
作者：黄子善
朝代：宋

滄波空碧接青天，潮滿江平月正圓。
風颭浪花來不盡，水涵輪影去無邊。
舟中賞客方酣寢，窗下書生猶未眠。
我欲携琴頻訪戴，越吟應許夜深傳。
題湧月亭二首·其二
作者：黄子善
朝代：宋

星河耿耿障雲披，劍氣崢嶸徹紫微。
輪輾碧空凌象緯，波翻清影射窗扉。
寒光照夜潛蛟動，皓色穿林宿鳥飛。
草樹無烟衣有露，夜深吟賞欲忘歸。
题涌月亭二首
作者：黄子善
朝代：宋

沧波空碧接青天，潮满江平月正圆。
风颭浪花来不尽，水涵轮影去无边。
舟中赏客方酣寝，窗下书生犹未眠。
我欲携琴频访戴，越吟应许夜深传。
题涌月亭二首
作者：黄子善
朝代：宋

沧波空碧接青天，潮满江平月正圆。风飐浪花来不尽，水涵轮影去无边。舟中赏客方酣寝，窗下书生犹未眠。我欲携琴频访戴，越吟应许夜深传。星河耿耿障云披，剑气峥嵘彻紫微。轮辗碧空凌象纬，波翻清影射窗扉。寒光照夜潜蛟动，皓色穿林宿鸟飞。草树无烟衣有露，夜深吟赏欲忘归。
题涌月亭二首·其一
作者：黄子善
朝代：宋
体裁：七言律诗

沧波空碧接青天，潮满江平月正圆。风飐浪花来不尽，水涵轮影去无边。舟中赏客方酣寝，窗下书生犹未眠。我欲携琴频访戴，越吟应许夜深传。
题涌月亭二首·其二
作者：黄子善
朝代：宋
体裁：七言律诗

星河耿耿障云披，剑气峥嵘彻紫微。轮辗碧空凌象纬，波翻清影射窗扉。寒光照夜潜蛟动，皓色穿林宿鸟飞。草树无烟衣有露，夜深吟赏欲忘归。
大涤洞
作者：黄子安
朝代：宋
体裁：五言律诗

洞天三十六，此地属苕南。古物藏松石，清流胜菊潭。擎空山骨瘦，悬乳石毛毵。飞舄王乔事，行看日接三。
大滌洞
作者：黄子安
朝代：宋

洞天三十六，此地屬苕南。
古物藏松石，清流勝菊潭。
擎空山骨瘦，懸乳石毛毿。
飛舄王喬事，行看日接三。
句
作者：黄子实
朝代：宋

剩携尊酒斟蓝尾，惜不杯羹荐墨头。履痕莫辨阴王迹，敢去多题汉晋年。月穿篷席罅，风轧舵牙声。旅梦难安枕，村酤不满瓶。
句
作者：黄子实
朝代：宋

履痕莫辨阴王迹，敢去多题汉亚年。
句·其一
作者：黄子实
朝代：宋

剩携尊酒斟蓝尾，惜不杯羹荐墨头。
句·其三
作者：黄子实
朝代：宋

月穿篷席罅，风轧舵牙声。
句·其二
作者：黄子实
朝代：宋

履痕莫辨阴王迹，敢去多题汉晋年。
句·其四
作者：黄子实
朝代：宋

旅梦难安枕，村酤不满瓶。
句·其一
作者：黄子實
朝代：宋

賸携尊酒斟藍尾，惜不杯羹薦墨頭。
句·其三
作者：黄子實
朝代：宋

月穿篷席罅，風軋舵牙聲。
句·其二
作者：黄子實
朝代：宋

履痕莫辨陰王跡，敢去多題漢晉年。
句·其四
作者：黄子實
朝代：宋

旅夢難安枕，村酤不滿瓶。
題所居
作者：黄子稜
朝代：宋

青衫木笏尚初官，未老金魚是等閑。
世上幾多名將相，門前誰有此溪山。
市樓晚日紅高下，客艇春波綠往還。
人過小橋頻指點，全家都在畫圖間。
题所居
作者：黄子稜
朝代：宋
体裁：七言律诗

青衫木笏尚初官，未老金鱼是等闲。世上几多名将相，门前谁有此溪山。市楼晚日红高下，客艇春波绿往还。人过小桥频指点，全家都在画图间。
小重山
作者：黄子行
朝代：宋
体裁：词

一点斜阳红欲滴。白鸥飞不尽，楚天碧。渔歌声断晚风急。揽芦花，飞雪满林湿。孤馆百忧集。家山千里远，梦难觅。江湖风月好收拾。故溪云，深处著蓑笠。
小重山
作者：黄子行
朝代：宋

一点斜阳红欲滴。白鸥飞不尽，楚天碧。渔歌声断晚风急。搅芦花，飞雪满林湿。
孤馆百尤集。家山千里远，梦难觅。江湖风月好休拾。故溪云，深处著蓑笠。
小重山
作者：黄子行
朝代：宋
体裁：词

一点斜阳红欲滴。白鸥飞不尽，楚天碧。渔歌声断晚风急。搅芦花，飞雪满林湿。孤馆百忧集。家山千里远，梦难觅。江湖风月好休拾。故溪云，深处著蓑笠。
小重山·一点斜阳红欲滴
作者：黄子行
朝代：宋

一点斜阳红欲滴。
白鸥飞不尽，楚天碧。
渔歌声断晚风急。
搅芦花，飞雪满林湿。
孤馆百忧集。
家山千里远，梦难觅。
江湖风月好休拾。
故溪云，深处着蓑笠。
满江红·津鼓匆匆
作者：黄子行
朝代：宋
体裁：词

津鼓匆匆，犹记得、故人相送。
春江上、鸟啼花影，马嘶香鞚。
情逐阳关金缕断，泪和杨柳春丝重。
算别来、几度月明时，相思梦。
山万垒，愁眉耸。
春一点，归心动。
问风俦月侣，有谁游从。
百里家山明日到，一尊芳酒今宵共。
任楼头、吹尽五更风，梅花弄。
满江红（归自湖南题富春馆）
作者：黄子行
朝代：宋

津鼓匆匆，犹记得、故人相送。春江上、鸟啼花影，马嘶香鞚。情逐阳关金缕断，泪和杨柳春丝重。算别来、几度月明时，相思梦。山万叠，愁眉耸。春一点，归心动。问风俦月侣，有谁游从。百里家山明日到，一尊芳酒今宵共。任楼头、吹尽五更风，梅花弄。
花心动·落梅
作者：黄子行
朝代：宋
体裁：词

谁倚青楼，把谪仙长笛，数声吹裂。一片乍零，千点还飞，正是雨晴时节。水晶帘外东风起，卷不尽、满庭春雪，画阑小，斜铺乱飐，翠苔成缬。袅袅馀香未歇。空怅望音尘，两眉愁切。翠袖泪乾，粉额妆寒，此恨有谁同说。江南春信无痕迹，馀情在、冷烟残月。梦魂远，兰灯伴人易灭。
花心动·落梅
作者：黄子行
朝代：宋
体裁：词

谁倚青楼，把谪仙长笛，数声吹裂。一片乍零，千点还飞，正是雨晴时节。水晶帘外东风起，卷不尽、满庭香雪，画阑小，斜铺乱飐，翠苔成缬。袅袅馀香未歇。空怅望音尘，两眉愁切。翠袖泪乾，粉额妆寒，此恨有谁同说。江南春信无痕迹，馀情在、冷烟残月。梦魂远，兰灯伴人易灭。
花心动·谁倚青楼
作者：黄子行
朝代：宋
体裁：词

谁倚青楼，把谪仙长笛，数声吹裂。一片乍零，千点还飞，正是雨晴时节。水晶帘外东风起，卷不尽、满庭香雪，画阑小，斜铺乱飐，翠苔成缬。袅袅馀香未歇。
空怅望音尘，两眉愁切。翠袖泪干，粉额妆寒，此恨有谁同说。江南春信无痕迹，馀情在、冷烟残月。梦魂远，兰灯伴人易灭。
西湖月
作者：黄子行
朝代：宋
体裁：词

初弦月挂林梢，又一番西园，探梅消息。
粉墙朱户，苔枝露蕊，淡匀轻饰。
玉儿应有恨，为怅望东昏相记忆。
便解珮、飞入云阶，长伴此花倾国。
诗腰瘦损刘郎，记立马攀条，倚阑横笛。
少年风味，拈花弄蕊，爱香怜色。
扬州何逊在，试点染吟笺留醉墨。
谩赢得、疏影寒窗，夜深孤寂。
西湖月 其一 自度商调
作者：黄子行
朝代：宋
体裁：词

湖光冷浸玻璃，荡一饷薰风，小舟如叶。藕花十丈，云梳雾洗，翠娇红怯。壶觞围坐处，正酒醁吹波红映颊。尚记得、玉臂生凉，不放汗香轻浃。殢人小摘墙榴，为碎掐猩红，细认裙褶。旧游如梦，新愁似织，泪珠盈睫。秋娘风味在，怎得对银釭生笑靥。消瘦沈约诗腰，彷佛堪捻。
西湖月 其二 探梅
作者：黄子行
朝代：宋
体裁：词

初弦月挂林梢，又一度西园，探梅消息。粉墙朱户，苔枝露蕊，淡匀轻饰。玉儿应有恨，为怅望东昏相记忆。便解佩、飞入云阶，长伴此花倾国。还嗟瘦损幽人，记立马攀条，倚阑横笛。少年风味，拈花弄蕊，爱香怜色。扬州何逊在，试点染吟笺留醉墨。谩赢得、疏影寒窗，夜深孤寂。
西湖月·初弦月挂林梢
作者：黄子行
朝代：宋

初弦月挂林梢，又一番西园，探梅消息。粉墙朱户，苔枝露蕊，淡匀轻饰。玉儿应有恨，为怅望东昏相记忆。便解佩、飞入云阶，长伴此花倾国。诗腰瘦损刘郎，记立马攀条，倚阑横笛。少年风味，拈花弄蕊，爱香怜色。扬州何逊在，试点染吟笺留醉墨。谩赢得、疏影寒窗，夜深孤寂。
西湖月·湖光冷浸玻璃
作者：黄子行
朝代：宋

湖光冷浸玻璃，荡一饷熏风，小舟如叶。
藕花十丈，云梳雾洗，翠娇红怯。
壶觞围坐处，正酒醁吹波红映颊。
尚记得、玉臂生凉，不放汗香轻浃。
殢人小摘墙榴，为碎掐猩红，细认裙褶。
旧游如梦，新愁似织，泪珠盈睫。
秋娘风味在，怎得对银釭生笑靥。
消瘦沈约诗腰，彷佛堪捻。
西湖月（自度商调）
作者：黄子行
朝代：宋

湖光冷浸玻璃，荡一饷薰风，小舟如叶。藕花十丈，云梳雾洗，翠娇红怯。壶觞围坐处，正酒醁吹波红映颊。尚记得、玉臂生凉，不放汗香轻浃。
殢人小摘墙榴，为碎掐猩红，细认裙褶。旧游如梦，新愁似织，泪珠盈睫。秋娘风味在，怎得对银釭生笑靥。消瘦沈约诗腰，仿佛堪捻。
贺新郎·冰箸
作者：黄子行
朝代：宋
体裁：词

开遍寒梅萼。正东皇、排酥砌玉，幻成楼阁。十万琼琚仙女队，来趁春光游乐。向醉里、玉簪轻落。零乱不知何处去，甚人间、一夜东风恶。吹起在，画檐角。参差向晓森如削。似吴姬、妆残粉指，向人垂著。好似西园春笋瘦，红锦䙀儿乍剥。且莫遣、儿童敲却。拟办羔儿香瓮酒，唤刘叉、来醉尊前约。吟好句，再描摸。
贺新郎·冰箸
作者：黄子行
朝代：宋
体裁：词

开遍寒梅萼。正东皇、排酥砌玉，幻成楼阁。十万琼琚仙女队，来趁春光游乐。向醉里、玉簪轻落。零乱不知何处去，甚人间、一夜东风恶。吹起在，画檐角。参差向晓森如削。似吴姬、妆残粉指，向人垂著。好似西园春笋瘦，红锦绷儿乍剥。且莫遣、儿童敲却。拟办羔儿香瓮酒，唤刘叉、来醉尊前约。吟好句，再描摸。
贺新郎·开遍寒梅萼
作者：黄子行
朝代：宋

开遍寒梅萼。
正东皇、排酥砌玉，幻成楼阁。
十万琼琚仙女队，来趁春光游乐。
向醉里、玉簪轻落。
零乱不知何处去，甚人间、一夜东风恶。
吹起在，画檐角。
参差向晓森如削。
似吴姬、妆残粉指，向人垂着。
好似西园春笋瘦，红锦䙀儿乍剥。
且莫遣、儿童敲却。
拟办羔儿香瓮酒，唤刘叉、来醉尊前约。
吟好句，再描摸。
句
作者：黄孝先
朝代：宋

风檐燕引五六子，露井榴开三四花。日者未知裴令贵，世人争笑祢生狂。恩同花上露，留得不多时。
句·其一
作者：黄孝先
朝代：宋

風簷燕引五六子，露井榴開三四花。
句·其一
作者：黄孝先
朝代：宋

风檐燕引五六子，露井榴开三四花。
句·其三
作者：黄孝先
朝代：宋

恩同花上露，留得不多时。
句·其三
作者：黄孝先
朝代：宋

恩同花上露，留得不多時。
句·其二
作者：黄孝先
朝代：宋

日者未知裴令貴，世人爭笑禰生狂。
句·其二
作者：黄孝先
朝代：宋

日者未知裴令贵，世人争笑祢生狂。
弔宿州妓张温卿
作者：黄孝先
朝代：宋
体裁：七言绝句

人生第一莫多情，眼看仙花结不成。为报两京才子道，好将诗句哭温卿。
弔宿州妓張溫卿
作者：黄孝先
朝代：宋

人生第一莫多情，眼看仙花結不成。
爲報兩京才子道，好將詩句哭溫卿。
留題清渭樓
作者：黄孝先
朝代：宋

黄公愛山不知休，終日不下清渭樓。
與官落得官下隱，愛山不得山中遊。
朝看暮看山更好，古人今人空自老。
天生定分不可移，白雲悠悠寄懷抱。
留题清渭楼
作者：黄孝先
朝代：宋
体裁：古风

黄公爱山不知休，终日不下清渭楼。与官落得官下隐，爱山不得山中游。朝看暮看山更好，古人今人空自老。天生定分不可移，白云悠悠寄怀抱。
詩一首
作者：黄孝先
朝代：宋

天寒霜落雁來棲，歲晚川空雁不歸。
江海一身多少事，清風明月我沾衣。
诗一首
作者：黄孝先
朝代：宋
体裁：七言绝句

天寒霜落雁来栖，岁晚川空雁不归。江海一身多少事，清风明月我沾衣。
水龙吟
作者：黄孝迈
朝代：宋
体裁：词

闲情小院沉吟，草深柳密帘空翠。风檐夜响，残灯慵剔，寒轻怯睡。店舍无烟，关山有月，梨花满地。二十年好梦，不曾圆合，而今老、都休矣。谁共题诗秉烛，两厌厌、天涯别袂。柔肠一寸，七分是恨，三分是泪。芳信不来，玉箫尘染，粉衣香退。待问春，怎把千红换得，一池绿水。
水龙吟·自侧金卮
作者：黄孝迈
朝代：宋
体裁：词

自侧金卮，临风一笑，酒容吹尽。恨东风、忙去熏桃染柳，不念淡妆人冷。惊鸿去后，轻抛素袜，杳无音信。细看来，只怕蕊仙不肯，让梅花俊。
水龙吟·自侧金卮
作者：黄孝迈
朝代：宋

自侧金卮，临风一笑，酒容吹尽。恨东风、忙去熏桃染柳，不念淡妆人冷。惊鸿去後，轻抛素袜，杳无音信。细看来，只怕蕊仙不肯，让梅花俊。
水龙吟·闲情小院沈吟
作者：黄孝迈
朝代：宋
体裁：词

闲情小院沈吟，草深柳密帘空翠。风檐夜响，残灯慵剔，寒轻怯睡。店舍无烟，关山有月，梨花满地。二十年好梦，不曾圆合，而今老、都休矣。谁共题诗秉烛，两厌厌、天涯别袂。柔肠一寸，七分是恨，三分是泪。芳信不来，玉箫尘染，粉衣香退。待问春，怎把千红换得，一池绿水。
水龙吟·闲情小院沈吟
作者：黄孝迈
朝代：宋

间情小院沈吟，草深柳密帘空翠。风檐夜响，残灯慵剔，寒轻怯睡。店舍无烟，关山有月，梨花满地。二十年好梦，不曾圆合，而今老、都休矣。谁共题诗秉烛，两厌厌、天涯别袂。柔肠一寸，七分是恨，三分是泪。芳信不来，玉箫尘染，粉衣香退。待问春，怎把千红换得，一池绿水。
湘春夜月
作者：黄孝迈
朝代：宋
体裁：词

近清明，翠禽枝上消魂。可惜一片清歌，都付与黄昏。欲共柳花低诉。怕柳花轻薄，不解伤春。念楚乡旅宿，柔情别绪，谁与温存？
空尊夜泣，青山不语，残照当门。翠玉楼前，惟是有、一陂湘水，摇荡湘云。天长梦短，问甚时、重见桃根？者次第、算人间没个并刀，剪断心上愁痕。
湘春夜月·近清明
作者：黄孝迈
朝代：宋
体裁：词

近清明。翠禽枝上消魂。可惜一片清歌，都付与黄昏。欲共柳花低诉，怕柳花轻薄，不解伤春。念楚乡旅宿，柔情别绪，谁与温存。空樽夜泣，青山不语，残月当门。翠玉楼前，惟是有、一波湘水，摇荡湘云。天长梦短，问甚时、重见桃根。这次第，算人间没个并刀，剪断心上愁痕。
湘春夜月·近清明
作者：黄孝迈
朝代：宋
体裁：词

近清明。
翠禽枝上消魂。
可惜一片清歌，都付与黄昏。
欲共柳花低诉，怕柳花轻薄，不解伤春。
念楚乡旅宿，柔情别绪，谁与温存。
空樽夜泣，青山不语，残月当门。
翠玉楼前，惟是有、一波湘水，摇荡湘云。
天长梦短，问甚时、重见桃根。
这次第，算人间没个并刀，翦断心上愁痕。
行香子·一春花下
作者：黄孝迈
朝代：宋
体裁：词

一春花下，幽恨重重。又愁晴，又愁雨，又愁风。
书叹
作者：黄宏
朝代：宋
体裁：古风

文章关气运，要与理乱符。谁知周赧末，犹胜秦皇初。向来五星聚，奎躔遂华敷。南北起周召，东西拟欧苏。岂惟一时盛，万世垂楷模。我虽季世产，闻道端不诬。岂有苍精剑，铸自烧叶炉。岂有轩辕鼎，散入蛮娘沽。久幽世或有，速售理则无。夕阳淡茅坞，荒烟正模糊。
呈萧大帅
作者：黄宏
朝代：宋

太掖勾陈瑞霭浮，宫花时缀五云裘。湛卢光截飞狐月，繁弱风号涿鹿秋。虮虱几曾生介胄，貂蝉又见出兜鍪。南来稳作风流帅，日上榑桑瘴雾收。
呈萧大帅
作者：黄宏
朝代：宋

太掖勾陈瑞霭浮，宫花时缀五云裘。
湛卢光截飞狐月，繁弱风号涿鹿秋。
虮蝨几曾生介胄，貂蝉又见出兜鍪。
南来稳作风流帅，日上榑桑瘴雾收。
呈蕭大帥
作者：黄宏
朝代：宋

太掖勾陳瑞靄浮，宮花時綴五雲裘。
湛盧光截飛狐月，繁弱風號涿鹿秋。
蟣蝨幾曾生介胄，貂蟬又見出兜鍪。
南來穩作風流帥，日上榑桑瘴霧收。
書歎
作者：黄宏
朝代：宋

文章關氣運，要與理亂符。
誰知周赧末，猶勝秦皇初。
向來五星聚，奎躔遂華敷。
南北起周召，東西擬歐蘇。
豈惟一時盛，萬世垂楷模。
我雖季世産，聞道端不誣。
豈有蒼精劍，鑄自燒葉爐。
豈有軒轅鼎，散入蠻娘沽。
久幽世或有，速售理則無。
夕陽淡茅塢，荒烟正模糊。
湖上
作者：黄宏
朝代：宋
体裁：七言绝句

山环台榭水环堤，雪月风烟是处宜。豢养宴安成鸩毒，西湖只合比西施。
湖上
作者：黄宏
朝代：宋

山環臺榭水環堤，雪月風烟是處宜。
豢養宴安成鴆毒，西湖只合比西施。
过天姥岭
作者：黄宏
朝代：宋
体裁：古风

天姥连天横，我过如牛脊。乃知李谪仙，梦游言过实。徐生亦好奇，请问刘阮迹。安知古仙人，太平入鬼域。妖狐花满头，媚人强求匹。流杯饮胡麻，磊块皆沙砾。
過天姥嶺
作者：黄宏
朝代：宋

天姥連天橫，我過如牛脊。
乃知李謫仙，夢遊言過實。
徐生亦好奇，請問劉阮迹。
安知古仙人，太平入鬼域。
妖狐花滿頭，媚人强求匹。
流杯飲胡麻，磊塊皆沙礫。
題擬虹橋
作者：黄宏
朝代：宋

父老橋邊問我公，笑談能辦濟水功。
天光分碧一千頃，晴影飛虹二百弓。
好與諸公來賞月，曾知此地亦垂虹。
乘風似有驚人語，壓倒滄浪亭上翁。
题拟虹桥
作者：黄宏
朝代：宋
体裁：七言律诗

父老桥边问我公，笑谈能办济水功。天光分碧一千顷，晴影飞虹二百弓。好与诸公来赏月，曾知此地亦垂虹。乘风似有惊人语，压倒沧浪亭上翁。
閶門灘
作者：黄宗德
朝代：宋

姑蘇西去是閶門，何事祁山亦共名。
落月啼烏人睡覺，曉鐘空動故鄉情。
阊门滩
作者：黄宗德
朝代：宋
体裁：七言绝句

姑苏西去是阊门，何事祁山亦共名。落月啼乌人睡觉，晓钟空动故乡情。
句
作者：黄宗旦
朝代：宋

就中喜有龍門客，躍出洪波只待雷。
句
作者：黄宗旦
朝代：宋
体裁：句

就中喜有龙门客，跃出洪波只待雷。
送僧归护国寺
作者：黄宗旦
朝代：宋
体裁：七言律诗

一瓶一钵是生涯，来扣枢扉带砺家。宠服降从丹凤阙，禅房归掩赤城霞。五芝岩下传心印，八桂峰前散雨花。还伴白云重到此，会看恩馆筑堤沙。
送僧归护国寺
作者：黄宗旦
朝代：宋

一缾一钵是生涯，来扣枢扉带砺家。
宠服降从丹凤阙，禅房归掩赤城霞。
五芝岩下传心印，八桂峰前散雨花。
还伴白云重到此，会看恩馆筑堤沙。
送僧歸護國寺
作者：黄宗旦
朝代：宋

一缾一鉢是生涯，來扣樞扉带礪家。
寵服降從丹鳳闕，禪房歸掩赤城霞。
五芝巖下傳心印，八桂峰前散雨花。
還伴白雲重到此，會看恩館築堤沙。
侍郎李公挽詞·其一
作者：黄定
朝代：宋

昭代論人物，如公實罕儔。
行藏一無愧，才業兩俱優。
矜式新韋布，封章動冕旒。
持荷簪筆地，猶想舊風流。
侍郎李公挽詞·其二
作者：黄定
朝代：宋

吏績今無匹，邦人合去思。
築隄防水患，振廩粒民饑。
歷歷新安戒，洋洋近古詩。
經綸曾未究，空有典刑遺。
侍郎李公挽词
作者：黄定
朝代：宋

昭代论人物，如公实罕俦。行藏一无愧，才业两俱优。矜式新韦布，封章动冕旒。持荷簪笔地，犹想旧风流。吏绩今无匹，邦人合去思。筑堤防水患，振廪粒民饥。历历新安戒，洋洋近古诗。经纶曾未究，空有典刑遗。
侍郎李公挽词·其一
作者：黄定
朝代：宋
体裁：五言律诗

昭代论人物，如公实罕俦。行藏一无愧，才业两俱优。矜式新韦布，封章动冕旒。持荷簪笔地，犹想旧风流。
侍郎李公挽词·其二
作者：黄定
朝代：宋
体裁：五言律诗

吏绩今无匹，邦人合去思。筑堤防水患，振廪粒民饥。历历新安戒，洋洋近古诗。经纶曾未究，空有典刑遗。
参政谢公挽词
作者：黄定
朝代：宋

落落朋良会，千龄际遇难。
难香初坐帐，獬豸即峨冠。
自抗囊封疏，长开黼座颜。
西枢东府事，施设未全殚。
参政谢公挽词·其一
作者：黄定
朝代：宋

落落朋良会，千龄际遇难。鸡香初坐帐，獬豸即峨冠。自抗囊封疏，长开黼座颜。西枢东府事，施设未全殚。
参政谢公挽词·其一
作者：黄定
朝代：宋

落落朋良会，千龄际遇难。
鸡香初坐帐，獬豸即峩冠。
自抗囊封疏，长开黼座颜。
西枢东府事，施设未全殚。
参政谢公挽词·其二
作者：黄定
朝代：宋
体裁：五言律诗

一自参机政，居然重本兵。尤优文与武，谥重敏兼荣。行矣跻三府，天乎梦两楹。鄱阳当日谶，端的付唐生。
參政謝公挽詞·其一
作者：黄定
朝代：宋

落落朋良會，千齡際遇難。
雞香初坐帳，獬豸即峩冠。
自抗囊封疏，長開黼座顔。
西樞東府事，施設未全殫。
參政謝公挽詞·其二
作者：黄定
朝代：宋

一自參機政，居然重本兵。
尤優文與武，謚重敏兼榮。
行矣躋三府，天乎夢兩楹。
鄱陽當日讖，端的付唐生。
舍人崔公挽詞·其一
作者：黄定
朝代：宋

昭代培英俊，皇天獨不仁。
儒林埋鸑鷟，翰苑失麒麟。
青史空遺字，黄麻半掩塵。
惟餘忠藎語，分付義方人。
舍人崔公挽詞·其二
作者：黄定
朝代：宋

昔會錢同舍，欽聞玉潤姿。
公時尚縈服，我亦去持麾。
再起風斯下，重來霧怯披。
方圖問奇字，抆淚賦哀詞。
舍人崔公挽词
作者：黄定
朝代：宋

昭代培英俊，皇天独不仁。儒林埋鸑鷟，翰苑失麒麟。青史空遗字，黄麻半掩尘。惟馀忠荩语，分付义方人。昔会钱同舍，钦闻玉润姿。公时尚萦服，我亦去持麾。再起风斯下，重来雾怯披。方图问奇字，抆泪赋哀词。
舍人崔公挽词·其一
作者：黄定
朝代：宋

昭代培英俊，皇天独不仁。
儒林埋鸑鷟，翰苑失麒麟。
青史空遗字，黄麻半掩尘。
惟余忠荩语，分付义方人。
舍人崔公挽词·其一
作者：黄定
朝代：宋

昭代培英俊，皇天独不仁。儒林埋鸑鷟，翰苑失麒麟。青史空遗字，黄麻半掩尘。惟馀忠荩语，分付义方人。
舍人崔公挽词·其二
作者：黄定
朝代：宋
体裁：五言律诗

昔会钱同舍，钦闻玉润姿。公时尚萦服，我亦去持麾。再起风斯下，重来雾怯披。方图问奇字，抆泪赋哀词。
鹧鸪天（寿熊左史）
作者：黄定
朝代：宋
体裁：词

间世文章万选钱。清时平步八花砖。大开紫府瑶池宴，正是橙黄橘绿天。金烛里，玉堂前。翰林元是武夷仙。雍容草罢明堂诏，留取天香馥寿筵。
应制咏菊
作者：黄宣
朝代：宋

可讶东篱菊，能知节候芳。
细枝青玉润，繁叶碎金香。
爽气浮朝露，浓姿带夜霜。
泛杯传寿酒，应共乐时康。
應制詠菊
作者：黄宣
朝代：宋

可訝東籬菊，能知節候芳。
細枝青玉潤，繁葉碎金香。
爽氣浮朝露，濃姿带夜霜。
泛杯傳壽酒，應共樂時康。
酹江月·念奴娇
作者：黄宰
朝代：宋
体裁：词

三光五岳，孕乾坤英彩，非金非玉。赫赫岩岩真相种，来驾横空仙鹄。十万儿童，和丰堂下，齐指梅山祝。黑头难老，岁寒苍桧修竹。须信自家有传，中庸一卷，是长生真箓。借问洛阳归去后，几度桃开桃熟。十九年间，梦回天上，再见棠阴绿。相将促觐，已闻沙路新筑。
酹江月·念奴娇·三光五岳
作者：黄宰
朝代：宋

三光五岳，孕干坤英彩，非金非玉。
赫赫岩岩真相种，来驾横空仙鹄。
十万儿童，和丰堂下，齐指梅山祝。
黑头难老，岁寒苍桧修竹。
须信自家有传，中庸一卷，是长生真箓。
借问洛阳归去后，几度桃开桃熟。
十九年间，梦回天上，再见棠阴绿。
相将促觐，已闻沙路新筑。
送人赴举
作者：黄少师女
朝代：宋

春闱报罢已三年，又向西风趁着鞭。
屡鼓莫嫌非作气，一鸣当自卜冲天。
贾生少奋终何遇，马援才高老益坚。
大抵功名无早晚，平津今见起淄川。
送人赴举
作者：黄少师女
朝代：宋

春闱报罢已三年，又向西风趁著鞭。屡鼓莫嫌非作气，一鸣当自卜冲天。贾生少奋终何遇，马援才高老益坚。大抵功名无早晚，平津今见起淄川。
送人赴舉
作者：黄少師女
朝代：宋

春闈報罷已三年，又向西風趁著鞭。
屢鼓莫嫌非作氣，一鳴當自卜沖天。
賈生少奮終何遇，馬援才高老益堅。
大抵功名無早晚，平津今見起淄川。
瀑布
作者：黄居万
朝代：宋
体裁：七言绝句

龙梭织处人难见，地轴舒来尺莫量。定是水仙工性巧，逐时裁去补沧浪。
題汪水雲詩卷
作者：黄居仁
朝代：宋

馬上琵琶不復琴，龍荒弔古獨遺音。
西風金掌吹清淚，落日銅駝折寸心。
杜子但傷鵑血化，蘇卿豈料雁書沉。
當時痛哭無人哭，千載江流轉恨深。
题汪水云诗卷
作者：黄居仁
朝代：宋

马上琵琶不复琴，龙荒吊古独遗音。西风金掌吹清泪，落日铜驼折寸心。杜子但伤鹃血化，苏卿岂料雁书沉。当时痛哭无人哭，千载江流转恨深。
题汪水云诗卷
作者：黄居仁
朝代：宋

马上琵琶不復琴，龙荒弔古独遗音。
西风金掌吹清泪，落日铜驼折寸心。
杜子但伤鹃血化，苏卿岂料雁书沉。
当时痛哭无人哭，千载江流转恨深。
瀑布
作者：黄居萬
朝代：宋

龍梭織處人難見，地軸舒來尺莫量。
定是水仙工性巧，逐時裁去補滄浪。